title: Alarich Bross

text: Alarich Alfons Johann Bross (s. 25. maaliskuuta 1904 Bromberg, Posen, Saksa) oli saksalainen tiedustelu-upseeri joka johti Sicherheitdienstin tiedustelua Suomessa vuosina 1938–1944. Hän oli sotilasarvoltaan majuria vastaava SS-Sturmbannführer


title: Alarich Bross

text: Bross tuli Suomeen 1938 muodollisesti "FIHABE (Finnland-Hamburg Befrachtungskontor)"-rahtaustoimiston matkailuosaston johtajaksi ja käytti matkailuneuvoksen titteliä. Hän teki 1930-luvun lopulla useita matkoja Lappiin, matkojen virallisena tatkoituksena oli edistää saksalaisten turistien matkailua Lapissa.


title: Alarich Bross

text: Hans Metzger kertoo muistelmakirjassaan "Poliittiset aseveljet" aloittaneensa yhteistoiminnan Brossin kanssa joulukuussa 1941. Metzger kertoi Brossin lähettäneen SD:lle Berliiniin useaan otteeseen syksyllä 1941 harhaanjohtavia tiedusteluraportteja Suomen tilanteesta. Kun Saksan Suomen-lähetystö sai tiedon näistä raporteista omia kanaviaan pitkin Metzger sopi esimiehensä suurlähettiläs Wipert von Blücherin kanssa että Metzger alkaisi epävirallisesti luovuttaa Suomea koskevaa "vaaratonta" materiaalia Brossille ja samalle tarkistaisi vaivihkaa mitä tämä raportoi SD:lle. Metzgerin mukaan tämä yhteistoiminta jatkui sitten koko jatkosodan ajan. Metzgerin mukaan yhteistyö Brossin kanssa aiheutti kuitenkin sen että hän itse leimaantui Gestapon edustajaksi Suomessa useiden suomalaisten tahojen muun muassa Valpon silmissä. Metzger kertoi lisäksi että Brossin esimies SS-kenraali Walter Schellenberg yritti värvätä hänet talvella 1942–1943 SD:n asiamieheksi mutta hän kieltäytyi tarjouksesta.


title: Alarich Bross

text: Kesäkuussa 1944 Suomessa vieraillut Saksan ulkoministeri Joachim von Ribbentrop aikoi vaatia Saksan aseavun ehtona Suomen armeijan alistamista OK 20:n komentajan kenraali Eduard Dietlin määräysvaltaan. Bross kertoi olleensa Ribbentropin puheilla Helsingissä ja saaneensa suostuteltua tämän luopumaan tästä vaatimuksesta. Samaan aikaan Bross oli tiedustellut suurlähettils Wipert von Blücheriltä löytyisiko Suomesta tuhat sellaista miestä jotka olisivat valmiit ottamaan vallan Suomessa ja perustamaan saksalaismielisen hallituksen.


title: Alarich Bross

text: Jatkosodan päätyttyä Bross toimi syksyllä 1944 ja alkuvuodesta 1945 saksalaismielisen vastarintaliikkeen Sonderkommando Nordin kakkosmiehenä Alexander Cellariuksen rinnalla.


title: Alarich Bross

text: Saksan antauduttua Bross oli brittien internoimana Englannissa jouluun 1947 saakka ja myöhemmin hän ja Cellarius palvelivat läntisiä tiedustelupalveluja. SS Wiking-divisioonaa sodan aikana komentanut kenraali Felix Steiner julkaisi 1951 pamfletin nimeltä "The Defence Idea of the West" jonka Bross toimitti painokuntoon Steinerin pyynnöstä. Bross lisäsi pamflettiin myös omia ajatuksiaan aihepiiristä. Brossin tiedetään eläneen Länsi-Saksassa vielä 1970-luvun alussa.


title: Alarich Bross

text: Bross oli naimisissa suomalaisen Viipurista kotoisin olleen Erna Engström-Murajan kanssa. Heillä oli kolme lasta.


title: Madeleine de Scudéry

text: Madeleine de Scudéry, pseudonyymi "Sapho" (15. lokakuuta 1607 Le Havre, Ranska – 2. kesäkuuta 1701 Pariisi, Ranska) oli ranskalainen kirjailija.


title: Madeleine de Scudéry

text: Madeleine de Scudéry, jonka aatelinen isä oli kotoisin Provencesta, asui yhdessä veljensä, kirjailija Georges de Scudéryn kanssa vuoteen 1655, ja oli hänen tavoin kiinnostunut kirjoittamisesta. Hän omaksui aikakauden tyylisuunnan, ns. presiöösin tyylin, ja jo ennen kuin hän vuonna 1644 lähti veljensä mukana Marseilleen, hän kävi markiisitar Catherine de Vivonnen salongissa Hôtel de Rambouillet'ssa, kuten hän Fronde-kapinan jälkeen kuului Hôtel de Nevers'n ja Hôtel de Créquin kantavieraisiin.


title: Madeleine de Scudéry

text: Fronden jälkeen hän itse piti kuulua kirjallista salonkia "Société du samedi" ('lauantaiseura'), joka oli viimeisiä jossa presiöösin tyylin henkeä vielä vaalittiin. Seuran jäseniä on sanottu ensimmäisiksi sinisukiksi. Tämä yltiöromanttinen ja hienostunut näkemys leimaa myös hänen kirjoittamiaan viittä valtavan suurta herooista historiallista romaania, jotka tosin ilmestyivät hänen veljensä nimissä: "Ibrahim, ou l'illustre Bassa" (4 osaa, 1641), jonka ansiosta tulivat muotiin turkkilaiset aiheet ja orientalismi, "Artamène ou le grand Cyrus" (10 osaa, 1649–1653), "Clélie, histoire romaine" (10 osaa, 1654–1660). Romaanit saivat myrskyisän suosion ja kuuluvat ajan suurimpiin kirjallisiin menestyksiin.


title: Madeleine de Scudéry

text: Yhtä paljon huomiota eivät herättäneet hänen kaksi viimeistä romaaniaan "Almahide, ou l'esclave reine" (8 osaa, 1660) ja "Mathilde d’Aguilar, histoire espagnole" (1667). Kaikki kertomukset ovat avainromaaneja, jotka historian puettuna kuvaavat Ranskan hovin elämää ja tapoja ja joista vieraiden nimien alta löytyy useita ajankohdan tunnetuimpia henkilöitä, kuten Condé (Cyrus), Longuevillen herttuatar (Mandane), Ruotsin kuningatar Kristina (Cleobuline) ja kirjailijatar itse (Sapho).


title: Madeleine de Scudéry

text: Ranskan akatemia palkitsi de Scudéry vuonna 1671 hänen tyylistään "Discours sur la gloire". Hänen viimeiset teoksensa muodostuivat lähinnä sarjasta moraalisia "Conversations" (10 osaa, 1680–1692), jotka ovat vähemmän tunnettuja mutta eivät hänen kirjoituksistaan vähempiarvoisia. Hän kirjoitti myös runoja.


title: Madeleine de Scudéry

text: Madeleine de Scudéryn romaaneille on ominaista sisällön puolesta se että hän käsittelee rakkautta, historiallisia ja klassisistisia aiheita allegorian muodossa ja ottaa presiositeetin hengessä etäisyyttä kaikkeen, mikä hänen mielestään on alhaista ja vulgaaria. Hänet liitetään usein barokkiin, mutta toisaalta hänen teoksensa olivat tärkeä silta keskiajan ritarikirjallisuudesta romantiikkaan. Hänen kymmenosainen teoksena "Artamène ou le grand Cyrus", jossa on 2,1 miljoonaa sanaa, on maailmanhistorian pisimpiä romaaneja.


title: Mihail Zoštšenko

text: Mihail Mihailovitš Zoštšenko (, 10. elokuuta 1895 Pultava – 22. heinäkuuta 1958 Leningrad) oli venäläinen neuvostokirjailija.


title: Mihail Zoštšenko

text: Mihail Zoštšenko syntyi taiteilijaperheeseen. Hän opiskeli Pietarin yliopistossa ja osallistui vapaaehtoisena ensimmäiseen maailmansotaan. Venäjän vallankumouksen jälkeen Zoštšenko palveli puna-armeijassa ja kokeili mitä erilaisimpia ammatteja. Vuonna 1921 hän liittyi Serapion-veljien kirjailijaryhmään.


title: Mihail Zoštšenko

text: Zoštšenkon ensimmäinen kertomuskokoelma "Rasskazy Nazara Iljitša, gospodina Sinebrjuhova" (”Herra Nazar Sinebrjuhovin kertomuksia”) ilmestyi vuonna 1922. Hänen satiiriset kertomuksensa saivat pian valtavan suosion. Niiden kertojasankari on puoliksi sivistynyt pieni ihminen, joka yrittäessään sopeutua uusiin olosuhteisiin törmää erilaisiin absurdeihin epäkohtiin. Kirjailijan alatyylistä puhetapaa ja uutta neuvostosanastoa humoristisesti sekoittava kerrontatekniikka kuuluu Nikolai Gogolista juontuvaan "skaz"-perinteeseen. Sitä jatkaa myös Zoštšenkon vuonna 1929 julkaisema lukijakirjeiden kokoelma "Pisma k pisatelju" (”Kirjeitä kirjailijalle”).


title: Mihail Zoštšenko

text: Zoštšenkon satiiri vaimeni 1930-luvulla hänen pyrkiessään sopeutumaan sosialistisen realismin vaatimuksiin. Raskasmielisyydestä kärsineen kirjailijan tuon ajan pääteoksia ovat psykologinen kertomus "Vozvraštšonnaja molodost" (”Takaisin saatu nuoruus”, 1933) ja murska-arvostelun saanut kertomuskokoelma "Golubaja kniga" (”Sininen kirja”, 1935). Toisen maailmansodan aikana Zoštšenko kirjoitti Alma-Ataan evakuoituna itsetutkiskeluun perustuvaa teosta "Pered voshodom solntsa" (”Ennen auringonnousua”), jonka vuonna 1943 ilmestynyt ensimmäinen osa leimattiin neuvostovastaiseksi.


title: Mihail Zoštšenko

text: Vuonna 1946 Zoštšenkosta tehtiin Anna Ahmatovan ohella kylmän sodan aiheuttaman kulttuurielämän kurinpalautuksen syntipukki. NKP:n keskuskomitean päätöksellä pannaan julistettu kirjailija erotettiin Neuvostoliiton kirjailijaliitosta ja vailla työmahdollisuuksia hänen henkinen sairautensa paheni entisestään. Tänä aikana Zoštšenko laati muun muassa Maiju Lassilan "Tulitikkuja lainaamassa" -romaanin venäjännöksen. Hänet otettiin takaisin kirjailijaliittoon vuonna 1953 ja ensimmäinen uusi teosvalikoima ilmestyi vuonna 1956.


title: My Old Kentucky Home

text: ”My Old Kentucky Home” (vap. suom. "Vanha kotini Kentuckyssa") on Stephen Fosterin säveltämä ja sanoittama minstrel-laulu, joka julkaistiin vuonna 1853.


title: My Old Kentucky Home

text: Fosterin muistiinpanojen mukaan sanoituksessa mainittu ”Kentuckyn koti” viittaa "Setä Tuomon tupaan". ”Setä Tuomo” () mainittiin laulun alkuperäisessä sanoituksessa nimeltä, mutta Foster poisti suorat viittaukset kappaleen lopullisesta versiosta. Foster käytti sanoituksessa englannin kirjakieltä ajan minstrel-lauluille tyypillisen, etelävaltioiden mustien puhetapaa karikatyyrimäisesti matkivan kielen sijaan.


title: My Old Kentucky Home

text: Kappale otettiin Kentuckyn osavaltion viralliseksi lauluksi vuonna 1986. Kentuckyn yleiskokous muutti vuonna 1988 sanoitusta niin, että alkuperäisen sanoituksen sana "darkies" (”mustat”) korvattiin sanalla "people" (”ihmiset”). Osavaltiolla on virallisen osavaltiolaulun lisäksi myös virallinen bluegrass-laulu ”Blue Moon of Kentucky”.


title: My Old Kentucky Home

text: Kappaleesta on käännetty useita versioita suomeksi. Sitä on esitetty muun muassa suomenkielisillä nimillä ”Vanha kotini Kentuckyssa” (san. Kullervo), ”Kotini Kentuckyssä”, ”Siispä laulakaa”, ”Neljä tuulta” ja ”Maa tuntureiden” (san. Lasse Hoikka).


title: Radio Birdman

text: Radio Birdman oli australialainen rockyhtye, joka perustettiin Sydneyssä vuonna 1974. Yhtyeen perustivat Deniz Tek ja Rob Younger ja, se oli yksi ensimmäisistä punk-yhtyeistä Australiassa. Yhtye vaikutti suuresti Australian indie rockin syntyyn 1980-luvulla. Vuonna 1978 yhtye hajosi ja jäsenet lähtivät eri projekteihin. Yhtye teki kuitenkin comebackin vuonna 1996.


title: Grace Apostles Lutheran Church

text: Sveeniläisyys on pieni töröläläisyydestä vuonna 2003–2004 erkaantunut lestadiolaissuunta Yhdysvalloissa. Grace Apostles Lutheran Church (GALC) on sveeniläisten kirkon nimi Cokatossa Yhdysvalloissa. Nimi on esiintynyt myös muodossa "Grace Apostoles Lutheran Church". Sen lisäksi sveeniläisillä on Lansingin seudulla kaksi kirkkoa nimeltään "First Apostolic Lutheran Church of Lansing", joista uudempi vuonna 2010 perustettu sijaitsee Fowlervillessa. Vanhempi niistä on perustettu jo ennen hajaannusta vuonna 1998..


title: Grace Apostles Lutheran Church

text: Sveeniläisyys ja sen Grace Apostles Lutheran Church (Cokatossa) syntyi töröläläisten First Apostolic Lutheran Churchissa tapahtuneen hajaannuksen seurauksena vuosina 2003–2004. Sveeniläisyys on saanut nimensä perustajansa saarnaaja Sven Johanssonin etunimen mukaan.


title: Grace Apostles Lutheran Church

text: Grace Apostles Lutheran Churchia ei pidä sekoittaa pikkuesikoisista vuonna 2012 erkaantuneeseen Grace Apostolic Lutheran Church:iin. Sveeniläisyyttä ei pidä sekoittaa steeniläisyyteen, joka oli pieni leeviläisyydestä erkaantunut lestadiolaisryhmä perustajanaan ruotsalainen saarnaaja Sten Johansson.


title: Grace Apostles Lutheran Church

text:
Aluksi eli vuosina 2004–2005 sveeniläisiä oli arvion mukaan yli 200 henkilöä. Lestadiolaisuuden tutkija, kirkkohistorian professori Jouko Talonen ei kuitenkaan maininnut ryhmää Laestadius-seminaarissa Oulussa lokakuussa 2012 pitämässään luennossa esittelemällään piirtoheitinkalvolla, jossa oli lueteltuna lestadiolaisuuden ryhmät siten että pienin kalvolla mainittu ryhmä oli 50 henkilön ryhmä. Tästä voidaan päätellä, että sveeniläisiä olisi vuonna 2012 ollut enää enintään 50 henkilöä ja että ryhmä on sulautunut ainakin jossakin määrin rauhansanalaisiin.
Sveeniläiset eivät hyväksyneet FALC:n eksklusiivista seurakuntaoppia, eivätkä kirkon maallistumista. Sveeniläiset arvostelivat sitä, että kirkkoon tultiin vain tapaamaan ystäviä, mutta saarnoista ei välitetty. Sveeniläiset kritisoivat myös sitä että uskon kohde oli monilla FALC:ssa vain anteeksiantamus, vaikka sen pitäisi olla Kristus, sillä ”ilman uskoa Kristukseen ei ole anteeksiantamusta”. Cokaton FALC:in hajaantumiskehitys alkoi jo 27. lokakuuta 2002, kun apulaispastori Sven Johansson äänestettiin pois virasta. Sveeniläiset arvostavat omien sanojensa mukaan enemmän Raamatun lukemista ja opettamista, kuin töröläläisten enemmistö. Sveeniläiset myös suhtautuvat sallivammin ehkäisyyn ja meikkaamiseen. Koska sveeniläisillä ei ole eksklusiivista seurakuntaoppia, he ovat ilmeisesti lähentyneet ALC:tä eli Amerikan rauhansanalaisia, ja ehkä muitakin kristinuskon haaroja.
Sveeniläisille tuli hajaannuksessa yksi kokonainen paikallinen kirkko ("First Apostolic Lutheran Church, Lansing, Michigan (FALC")), ja lisäksi Cokaton First Apostolic Lutheran Church jakaantui hajaannuksessa kahtia ja hajaannuksen toinen puolisko eli sveeniläiset perustivat Cokatoon oman kirkon nimeltä Grace Apostoles Lutheran Church of Cokato.


title: Grace Apostles Lutheran Church

text: Sveeniläiset ovat sulautuneet jossakin määrin yhteen pikkuesikoisten Apostolic Lutheran Church:in kanssa. Sven Johansson on saarnannut ainakin kerran 11. maaliskuuta vuonna 2009 pikkuesikoisten seuroissa The Apostolic Lutheran Church of Kingstonissa. Sveeniläisten First Apostolic Lutheran Church of Lansingin yhteyshenkilöä Michael Kilpelaa on kutsuttu eräissä lähteissä "Apostolic Lutheran Churchin pastoriksi".


title: Grace Apostles Lutheran Church

text: Saarnaajia ovat mm. George (Dough) Halonen (1942–), Sven Johansson, Michael Kilpela ja Ron Peterson.


title: Grace Apostles Lutheran Church

text: Grace Apostoles Lutheran Church:n osoite Cokatossa: 13906 53RD ST SW Cokato, Minnesota 55321 USA.


title: Grace Apostles Lutheran Church

text: Fowlervillen First Apostolic Lutheran Church of Lansingin osoite Fowlervillessa: 7333 Mason Road Fowlerville Michigan 48836-9250 USA.


title: Rautatiemania

text: Rautatiemania oli spekulatiivisten sijoittajien äkillinen innostus rautateiden rakentamiseen 1840-luvun Britanniassa. Tapahtumat noudattivat vastaavista talouskuplista tuttua kaavaa. Kun rautatieyhtiöiden osakkeiden arvo epärealististen tuotto-odotusten siivittämänä nousi, yhä useampi sijoittaja oli valmis panostamaan niihin entistä enemmän rahaa. Lopulta seurauksena oli väistämätön romahdus. Rautatiemania saavutti huippunsa vuonna 1846, jolloin perustetut rautatieyhtiöt suunnittelivat yhteensä jopa 15 300:n uuden ratakilometrin rakentamista Britanniaan. Noin kolmannes suunnitelmista jäi toteuttamatta johtuen joko rautatieyhtiön kaatumisesta huonoon taloudenpitoon, suurempien rautatieyhtiöiden ostettua pienemmän kilpailijan pois tai että kyseessä oli pelkkä rahankeräämiseen tarkoitettu huijaus.


title: Rautatiemania

text: Maailman ensimmäinen moderni rautatie avattiin Liverpoolin ja Manchesterin välille vuonna 1830 ja se osoittautui taloudelliseksi menestykseksi. 1840-luvun alussa talous kehittyi Britanniassa suotuisasti ja teollisuustuotanto kasvoi. Englannin pankki laski sijoittajien aiemmin suosimien obligaatioiden korkotasoa, saaden sijoittajat etsimään uusia paremmin tuottavia kohteita. Koska sijoittajat panostivat vakaina sijoituksina pidettyihin tuottoisten rautatieyhtiöiden osakkeisiin, niiden hinta nousi. Britanniassa teollinen vallankumous oli luonut vauraan keskiluokan, jolla oli mahdollisuuksia ja halua sijoittaa. Rautatieyhtiöiden osakkeisiin sijoittaminen koettiin varmana keinona moninkertaistaa pääoma. Rautatieyhtiöiden äkisti nousseet osakekurssit innostivat entistä laajempaa joukkoa sijoittamaan entistä enemmän rahaa. Muiden vastaavien talouskuplien tapaan, itseään ruokkiva rautatiemania perustui katteettomiin tuotto-odotuksiin, jolloin romahdus oli ennen pitkää väistämättä edessä. Kymmenien rautatieyhtiöiden aloitettua toimintansa ne tuottivat jatkuvia tappiota. Tällöin sijoittajat saivat karvaasti huomata etteivät kaikki rautatiet suinkaan olleet tuottoisia eikä rautatien rakentaminen niin yksinkertaista kuin heille oli luvattu.


title: Rautatiemania

text: Vuonna 1845 Englannin pankin nostaessa korkotasoa, sijoitusvirrat suuntautuivat jälleen obligaatioihin, pois rautatietoiminnasta. Aluksi rautatieosakkeiden arvonnousu taittui, kunnes niiden arvo alkoi kiihtyvällä vauhdilla pudota. Kun romahdus tapahtui, kaupankäynti päättyi kuvaannollisesti kuin seinään. Tämä jätti lukuisat rautatieyhtiöt kokonaan vaille rahoitusta ja vielä useammat sijoittajat puille paljaille osakkeiden muututtua arvottomiksi.


title: Rautatiemania

text: Monien rautatieyhtiöiden romahtamisesta huolimatta niiden rakentamat rautatieverkostot jäivät jäljelle. Suuremmat romahdukselta välttyneet rautatieyhtiöt ostivat kaatuneita rataosuuksia tarjoamalla niistä huomattavasti reaaliarvoa alhaisempia summia, vaihtoehtona sille että niihin sijoittaneet olisivat menettäneet kokonaan rahansa.


title: Paranormal Activity 4

text: Paranormal Activity 4 on kauhuelokuva, joka on jatkoa elokuvalle "Paranormal Activity 3". Elokuvan ohjasivat Ariel Schulman ja Henry Joost, ja se sai ensi-iltansa vuonna 2012. Elokuvassa jatketaan siitä, mihin 2. osassa jäätiin.


title: Paranormal Activity 4

text: Prologi: Demonin riivaama Katie tappoi siskonsa Kristin ja tämän miehen Rayn 9. lokakuuta 2006. Hän myös sieppasi Kristin 1-vuotiaan Hunter-pojan eikä heistä ole kuultu sen jälkeen.


title: Paranormal Activity 4

text: Nyt, 5 vuotta myöhemmin Toby-demoni terrorisoi uutta perhettä, johon kuuluvat 15-vuotias Alex, adoptoitu pikkuveli Wyatt ja heidän vanhempansa. Alexilla on myös poikaystävä Ben. Eräänä päivänä Alexin puumajaan ilmaantuu naapurin pikkupoika Robbie, jota Alex ja Ben alkavat pitää heti outona. Myöhemmin Robbien äiti joutuu sairaalaan, jolloin Robbie muuttaa Alexin kotiin. Robbiella on outoja tapoja ja erikoinen mielikuvitusystävä, joten Ben ja Alex päättävät asentaa taloon webbi-kamerat ja Kinectin tutkiaikseen pojan touhuja. Kamerat tallentavat muun muassa veitsen katoamisen, poikien yölliset touhut, Wyattin painumisen veden alle, kattokruunun putoamisen ja Alexin öisen levitoinnin. Monet ilmiöistä tapahtuvat myös päivisin erona elokuvasarjan aiempiin osiin.


title: Paranormal Activity 4

text: Robbie alkaa piirtää outoja merkkejä ympäri taloa ja myös Wyattin selkään. Merkissä on kolmio, jonka sisällä on ympyrä. Ben ja Alex päättävät ottaa selvää merkin tarkoitusperästä, ja selviää että merkki liittyy noituuteen. Merkin on tarkoitus herättää demoni, joka riivaa viattoman ja puhtaan pojan. Myös Wyatt alkaa käyttäytyä oudosti ja väittää Alexille, että hänen entinen nimensä on Hunter ja hänen vanha perheensä kaipaa häntä. Alex kummastuu tästä ja kertoo asiasta äidilleen, joka suuttuu ja sanoo, että Wyatt on osa perhettä niin kuin aina.


title: Paranormal Activity 4

text: Myöhemmin riivattu Katie (osoittautuu Robbien adoptioäidiksi) alkaa hiippailla Alexin perheen talossa. Hän tappaa lasten vanhemmat ja Benin heittämällä heidät lattiaan. Katie hyökkää myös Alexin kimppuun. Katien talon pihalta Alex löytää oudosti käyttäytyvän Wyattin, ja vaatii häntä lähtemään pakoon. Wyatt kieltäytyy, ja Alex huomaa heidän ympärillään satoja noitia, joilla on kolmio-ympyrämerkki kaulassaan. Katie hyökkää, jolloin Alexin kamera putoaa maahan.


title: Calgary Hitmen

text:
Calgary Hitmen on Western Hockey Leaguessa pelaava juniorijääkiekkoseura.
Seuran kotikaupunki on Calgary Albertassa. Kaudella 2013-2014 Teemu Selänteen poika Eetu Selänne liittyi joukkueen harjoitusleirille.


title: Edmonton Oil Kings

text: Edmonton Oil Kings on Western Hockey Leaguessa pelaava junioriseura. Seuran kotikaupunki on Edmonton Albertassa.


title: Aleksandra Krunić

text: Aleksandra Krunić (s. 15. maaliskuuta 1993 Moskova, Venäjä) on serbialainen tennispelaaja. Parhaimmillaan hän on ollut kaksinpelissä WTA-listan sijalla 39 kesäkuussa 2018. Hän on voittanut urallaan yhden WTA-turnauksen kaksinpelissä ja kolme nelinpelissä.


title: Aleksandra Krunić

text: Krunić pelasi ensimmäisen kerran Grand Slam -turnauksen pääsarjassa Yhdysvaltain avoimissa 2013, jossa hän hävisi ensimmäisellä kierroksella Coco Vandeweghelle. Seuraavana vuonna hän ylsi Yhdysvaltain avoimissa neljännelle kierrokselle.


title: Kiihotus

text: Kiihotus ("The Intruder") on Roger Cormanin ohjaama yhdysvaltalainen elokuva vuodelta 1962.


title: Kiihotus

text: Tarina kertoo Adam Cramer -nimisen rasistin vehkeilystä. Hän saapuu kuvitteelliseen pieneen Caxtonin kaupunkiin Yhdysvaltojen etelässä yllyttämään ihmisiä rasistiseen väkivaltaan kaupungin mustaa vähemmistöä ja koulujen yhteisopetusta vastaan.


title: Kiihotus

text: Elokuvaa on esitetty Yhdysvalloissa myöhemmin myös nimillä "I Hate Your Guts!" ja "Shame" ja Britanniassa "The Stranger".


title: Kiihotus

text: Elokuva sai hyvät arvostelut, mutta sen saaminen esitettäväksi oli hankalaa. Pathe esitti sitä New Yorkissa mutta keskeytti esitykset, ja Cormanit ottivat levityksen omalle vastuulleen. Vaikka elokuvan budjetti oli ollut vain 80 000 dollaria, se on toistaiseksi ainoa Cormanin elokuva, joka on tuottanut tappiota. Vasta äskeisen dokumentin "Charles Beaumont: The Twilight Zone’s Magic Man" tuottamat 6 000 dollaria teki siitä lopulta velattoman.


title: Willy–Nicky-sähkeet

text: Willy–Nicky-sähkeet on nimitys sarjalle henkilökohtaisia sähkeitä, joita Saksan keisari Vilhelm II ja Venäjän tsaari Nikolai II lähettivät toisilleen niin sanotun heinäkuun kriisin aikana juuri ennen ensimmäisen maailmansodan puhkeamista 29. heinäkuuta – 1. elokuuta 1914. Toisilleen sukua olleet hallitsijat keskustelivat lämminhenkisesti ja kunnioittavaan sävyyn siitä, miten sota voitaisiin vielä välttää. Viestien alkuperäiskieli on englanti. Vilhelm II allekirjoitti viestinsä nimellä ”Willy” ja Nikolai II nimellä ”Nicky”. Viimeinen viesti lähti Vilhelmiltä Nikolaille samana päivänä, jona Saksa julisti sodan Venäjälle. Sähkeidenvaihto on myöhemmin julkaistu.


title: Kepler-70b

text: Kepler-70b (tunnetaan myös nimillä KOI-55.01 ja KOI-55 b) on eksoplaneetta, jonka löytämisestä ilmoitettiin julkisesti 22. joulukuuta 2011. Se kiertää himmeää B-tyypin alikääpiötähteä Kepler-70 noin 3 850 valovuoden päässä Maasta, Joutsenen tähdistön suunnalla. Planeetan massa vastaa noin 0,44 Maan massaa, ja sen tiheys 5 500 kg/m ei myöskään eroa juuri Maan tiheydestä.


title: Kepler-70b

text: Kepler-70b kiertää emotähteään 0,006 AU:n etäisyydellä, ja sen kiertoaika on vain noin 5,76 tuntia. Planeetta onkin yksi lyhimmässä ajassa tähtensä kiertävistä ja lyhimmän kiertoradan omaavista planeetoista. Lisäksi läheisyys emotähteen nostanee planeetan pintalämpötilan jopa 7 178 Kelviniin, mikä tekee siitä myös kuumimman tunnetun eksoplaneetan.


title: Kepler-70b

text: Kepler-70b ja sen naapuriplaneetta Kepler-70c ovat 3:2 -resonanssissa keskenään. Ne lienevät selvinneet emotähtensä jättiläistähtivaiheesta, joka päättyi noin 18 miljoonaa vuotta sitten.


title: Päristäjäherttu

text: Päristäjäherttu ("Cisticola ayresii") on herttujen heimoon kuuluva varpuslintu.


title: Päristäjäherttu

text: Päristäjäherttua tavataan Afrikan etelä- ja keskiosissa. Sen on kuvattu olevan yleinen suurimmassa osassa levinneisyysaluettaan. Lajin kannankehitys on laskeva, mutta se on luokiteltu elinvoimaiseksi, koska sen ei uskota vielä olevan vaarassa.


title: Kultapääherttu

text: Kultapääherttu ("Cisticola exilis") on herttujen heimoon kuuluva varpuslintu.


title: Kultapääherttu

text: Kultapääherttua tavataan Etelä- ja Kaakkois-Aasiassa sekä Australiassa. Sen on raportoitu olevan paikallisesti yleinen, ja sen kannankehitys on nouseva. Laji on luokiteltu elinvoimaiseksi.


title: Matti Salkojärvi

text: Matti Salkojärvi (s. 10. maaliskuuta 1984) on suomalainen jalkapalloillija. Pelipaikaltaan hän on maalivahti ja hän on uransa aikana edustanut JJK:ta, IFK Mariehamnia, FC Vaajakoskea, JIPPOa, FC Blackbirdia ja Jämsänkosken Ilvestä. Hän on debytoinut Veikkausliigassa 26. kesäkuuta vuonna 2008 MIFK:n riveissä ottelussa FC Interiä vastaan.


title: Matti Salkojärvi

text: Salkojärvi transfermarketin sivuilla


title: Aleksandr Kozlowsky

text: Aleksandr Nikolajevitš Kozlowsky (, "Kozlovski"; 18. elokuuta 1864 Pietarin kuvernementti, Venäjä – 7. maaliskuuta 1940 Helsinki, Suomi) oli venäläinen kenraalimajuri, joka osallistui vuonna 1921 Kronstadtin kapinaan ja jota bolševikkien propagandassa väitettiin koko kapinan johtajaksi.


title: Aleksandr Kozlowsky

text: Kozlowsky oli ennen Venäjän vallankumousta sotilasinsinööriteknikko ja Venäjän rannikkotykistön eversti. Hän aloitti upseerinuransa vänrikkinä vuonna 1883 ja yleni vuoteen 1904 mennessä everstiksi. Hän toimi vuodesta 1912 alkaen tykistöprikaatin komentajana ja vuodesta 1916 armeijakunnan tykistön tarkastajana. Kozlowsky erosi vakinaisesta palveluksesta vuonna 1917, mutta hänet kutsuttiin tästä huolimatta Kornilovin kapinaa selvitellesseen tutkintakomissioon ja hän sai ylennyksen kenraalimajuriksi . Vuonna 1918 Kozlowsky palveli puna-armeijassa kenraali Dmitri Parskin esikunnassa ja sen jälkeen Kronstadtissa puolustusesikunnan tykistöpäällikkönä sekä varuskunnan puolustusneuvoston jäsenenä. Bolševikkien valtaa vastutaneen merisotilaiden kapinan puhjettua maaliskuussa 1921 myös varuskuntasaaren upseerit asettuivat tukemaan sitä. Kozlowskylla ei tiettävästi ollut merkittävää roolia tapahtumissa, mutta bolševikit väittivät juuri hänen johtavan vastavallankumouksellista kapinaa. Bolševikkien kannalta oli edullisempaa esittää asia siten, että kapina olisi ollut ”tsaarin kenraalin” johtama. Kozlowsky oli Kronstadtin korkea-arvoisin upseeri ja päätyi syntipukiksi.


title: Aleksandr Kozlowsky

text: Kozlowsky pakeni kapinan kukistamisen yhteydessä tuhansien muiden tavoin Suomeen. Hän työskenteli myöhemmin Terijoen internaatin opettajana ja sen jälkeen Viipurissa mekaanisella verstaalla. Hänet on haudattu Pyhän Nikolauksen seurakunnan hautausmaalle Helsingin Hietaniemeen.


title: Aleksandr Kozlowsky

text: Kozlowskyn jälkeläisiä elää yhä Suomessa.


title: John Newman

text: John William Peter Newman (s. 16. kesäkuuta 1990 Settle, Englanti) on brittiläinen laulaja-lauluntekijä. Hänen esikoisalbuminsa "Tribute" julkaistiin 14. lokakuuta 2013. Sen ensimmäinen singlejulkaisu ”Love Me Again” nousi Britannian singlelistan kärkeen heinäkuussa 2013. ”Love Me Again” on myös EA Sportsin FIFA 14 -pelin soundtrackilla.


title: John Newman

text: Newmanilla on sopimus levy-yhtiö Island Recordsin kanssa.


title: John Newman

text: Hän esiintyi Suomessa ensi kertaa Tammerfest-festivaalilla kesällä 2014.


title: Robert Wirén

text: Robert Reinhold Wirén (; 6. tammikuuta 1857 Novgorod – 14. maaliskuuta 1917 Pietari) oli suomalaista sukua ollut Venäjän laivaston amiraali, joka toimi Kronstadtin laivastotukikohdan komentajana 1909–1917. Hänet surmattiin helmikuun vallankumouksen yhteydessä.


title: Robert Wirén

text: Robert Wirénin isä oli Tallinnan Aleksanteri-lukion johtaja Nikolai Wirén. Wirén kirjoittautui Pietarin merikadettikouluun vuonna 1873 ja valmistui viisi vuotta myöhemmin. Vuosina 1879–1883 hän palveli Venäjän Yhdysvalloista ostamalla höyrylaiva "Zabijakalla", joka muun muassa purjehti maailman ympäri. Wirén suoritti 1883–1884 Pietarissa meriupseerien miinakurssin, minkä jälkeen hänet ylennettiin 2. ja vuonna 1887 1. luokan miinaupseeriksi. Hän palveli sen jälkeen useilla eri aluksilla, vuodesta 1896 eri alusten päällikkönä. Venäjän–Japanin sodassa hän toimi komensi korvetti "Bojarinia" useissa meritaisteluissa Port Arthurin edustalla ja sai 1904 ylennyksen kontra-amiraaliksi. Japanilaisten vallatessa Port Arthurin linnoituksen helmikuussa 1905 hän jäi sotavangiksi ja vapautui vasta sodan päätyttyä saman vuoden lopulla.


title: Robert Wirén

text: Vuonna 1906 Wirén nimitettiin nuoremmaksi lippukomentajaksi Mustanmeren laivastoon, mistä hän pian siirtyi vastaavaan tehtävään Itämeren laivastossa. Seuraavana vuonna hän yleni Mustanmeren laivaston ja satamien päälliköksi. Hänet nimitettiin 1908 amiraliteettineuvoston jäseneksi ja 1909 Kronstadtin sataman ylipäälliköksi sekä Kronstadtin sotakuvernööriksi, missä tehävässä hän palveli kuolemaansa asti. Hän sai joulukuussa 1909 ylennyksen vara-amiraaliksi ja vuoden 1916 lopulla amiraaliksi. Helmikuun vallankumouksen puhjettua kapinoivat matruusit vangitsivat hänet. Hänet surmattiin pistimillä Kronstadtin Jakornaja-aukiolla. Robert Wirén on haudattu Kronstadtin luterilaiselle hautausmaalle.


title: Kongruenssi

text: Kongruenssi on useilla eri tieteenaloilla käytetty termi:


title: Beautiful Ohio

text: ”Beautiful Ohio” (vap. suom. "Kaunis Ohio") on Robert A. Kingin säveltämä ja Ballard MacDonaldin sanoittama musiikkikappale vuodelta 1918. Kappale valittiin vuonna 1969 yhdysvaltalaisen Ohion osavaltion tunnuslauluksi. MacDonald kirjoitti sanoituksen tavanomaiseksi rakkauslauluksi; vuonna 1989 Wilbert B. McBride muutti laulun sanoitusta kuvaamaan realistisemmin osavaltiota itseään ja poisti samalla alkuperäisen rakastavaisten kuvauksen sanoituksesta kokonaan.


title: Baseballin SM-sarja 2013

text: Baseballin SM-sarjassa 2013 pelasi neljä joukkuetta. Expos voitti yhdennentoista perättäisen mestaruutensa.


title: Baseballin SM-sarja 2013

text: Expos ja Puumat loppuotteluun.


title: Baseballin SM-sarja 2013

text:
MVP: Ville-Herman Saarman (Puumat)
Paras lyöjä: Yoan Martinez (Tigers)
Paras syöttäjä: Ville-Herman Saarman (Puumat)
Paras puolustaja: Timo Liiri (Expos)
Paras varastaja: Juha Muukkonen (Expos)
Paras tulokas: Harri Kairavuo (Puumat)
Finaalien MVP: Timo Liiri (Expos)
Kehittynein pelaaja: Heedo Lee (Bullets)


title: Kootenay Ice

text: Kootenay Ice on Western Hockey Leaguessa pelaava junioriseura. Seuran kotikaupunki on Cranbrook Brittiläisessä Kolumbiassa.


title: Sachia Vickery

text: Sachia Vickery (s. 11. toukokuuta 1995 Hollywood, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 73 heinäkuussa 2018. Hän on voittanut urallaan kaksi ITF-turnausta kaksinpelissä.


title: Sachia Vickery

text: Vickery sai villin kortin vuoden 2013 Yhdysvaltain avoimiin voitettuaan maansa 18-vuotiaiden mestaruuden. Hän sai turnauksen nelinpeliin myös villin kortin voitettuaan siinä mestaruuden Allie Kiickin parina. Hän voitti kaksinpelin ensimmäisellä kierroksella Mirjana Lučić-Baronin, mutta hävisi toisella kierroksella Julia Glushkolle.


title: Lethbridge Hurricanes

text:
Lethbridge Hurricanes on Western Hockey Leaguessa pelaava junioriseura.
Seuran kotikaupunki on Lethbridge Albertassa.


title: Zoot Sims

text: John Haley «Zoot» Sims (29. lokakuuta 1925 Inglewood, Kalifornia, Yhdysvallat – 23. maaliskuuta 1985 New York, New York, Yhdysvallat) oli yhdysvaltalainen jazz-saksofonisti, joka tunnettiin aikanaan eräänä maailman parhaista alallaan.


title: Zoot Sims

text: John Haley Sims kasvoi vaudeville-kiertueilta elantonsa saaneessa Simsin perheessä. Hänen veljensä Ray Sims tuli tunnetuksi pasunistina. Sims liittyi Benny Goodmanin orkesteriin 1940-luvulla ja soitti myös Artie Shawin ja Stan Kentonin kanssa, ennen kuin hän liittyi Yhdysvaltain armeijaan (1944-46). Asepalveluksen jälkeen hän tuli tunnetuksi yhtenä Woody Hermanin yhtyeen "neljästä veljeksestä" yhdessä Stan Getzin, Herb Stewardin ja Serge Chaloffin kanssa.


title: Zoot Sims

text: Sims levytti yli 50 sooloalbumia. Hän myös säesti Joe Turneria ja Jimmy Rushingia sekä levytti yhdessä lukuisten big bandien, kuten Count Basien kanssa.


title: Medicine Hat Tigers

text:
Medicine Hat Tigers on Western Hockey Leaguessa pelaava junioriseura.
Seuran kotikaupunki on Medicine Hat Albertassa.


title: Shōhachi Ishii

text: Shōhachi Ishii (, 20. syyskuuta 1926 Tokio – 4. tammikuuta 1980) oli japanilainen vapaapainija ja olympiavoittaja.


title: Shōhachi Ishii

text: 57 kilogramman painoluokassa kilpaillut Ishii voitti vapaapainissa olympiakultaa Helsingissä 1952.


title: Sikaiana

text: Sikaiana on pieni atollisaari, joka kuuluu Salomonsaariin. Sikaianalla asuu noin 300 ihmistä, jotka ovat polynesialaisia ja puhuvat sikaianan kieltä. Saari on lähes 14 kilometriä pitkä ja sen laguuni Te Moana on täysin koralliriutan sulkema. Kokonaispinta-ala on vain 2 km2. Sikaianan aiempi nimi on Stewart-saari. Saarelle ei ole helppo rantautua luontaisen sataman puuttuessa.


title: Sikaiana

text: Sikaianan länsipuolella on kolme luotoa nimeltään Tehaolei, Matuiloto ja Matuavi.


title: Yūshū Kitano

text: Yūshū Kitano (, 14. huhtikuuta 1930 Osakan prefektuuri – 27. helmikuuta 2016 Nishinomiya) oli japanilainen vapaapainija ja olympiamitalisti.


title: Yūshū Kitano

text: 52 kilogramman painoluokassa kilpaillut Kitano saavutti vapaapainissa olympiahopeaa Helsingissä 1952, MM-hopeaa Tokiossa 1954 ja Aasian kisojen hopeaa Manilassa 1954. Hän oli kaksinkertainen Japanin mestari (1952, 1953).


title: Yūshū Kitano

text: Kitano kuoli 27. helmikuuta 2016 Nishinomiyassa.


title: Khalil Taha

text: Khalil Taha (, s. 5. kesäkuuta 1932) on libanonilainen aktiiviuransa lopettanut kreikkalais-roomalaisen tyylin painija ja olympiamitalisti.


title: Khalil Taha

text: Taha saavutti kreikkalais-roomalaisen painin 73 kilogramman sarjassa olympiapronssia Helsingissä 1952. Lisäksi hän saavutti 78-kiloisten painoluokassa hopeamitalin Välimeren kisoissa vuonna 1951. Tahan Safi-veli oli myös painin arvokisamitalisti.


title: Harri Karjala

text: Harri Karjala (s. 23. toukokuuta 1985) on suomalainen salibandyn pelaaja. Hän edustaa Salibandyliigassa pelaavaa Seinäjoen Peliveljiä. Karjala on kaksinkertainen Suomen mestari kausilta 2011–2012 ja 2012–2013.


title: Kordelinin kappeli

text: Kordelinin kappeli on Rauman vanhalla hautausmaalla sijaitseva siunauskappeli, jonka kryptaan on haudattu liikemies Alfred Kordelin (1868–1917). Hänen omaistensa varoilla rakennettu jugendtyylinen hautakappeli on arkkitehti Lars Sonckin suunnittelema ja valmistunut vuonna 1921. Kappelin vihki käyttöön Turun tuomiorovasti Einar Candolin. Kolme vuotta myöhemmin Alfred Kordelinin säätiö lahjoitti sen Rauman kaupungille siunauskappeliksi.


title: Kordelinin kappeli

text: Kappelin toteutukseen on osallistunut useita merkittäviä suomalaisia taiteilijoita. Kryptan ja kappelin sisäänkäyntien yhteydessä olevat portaaliveistokset on suunnitellut kuvanveistäjä Emil Wikström. Wikström toteutti ensin vuosina 1922–1923 kryptan ovea reunustavat enkeliaiheiset kiviveistokset. Myöhemmin Kordelinin säätiö lahjoitti Rauman seurakunnalle Wikströmin pronssiveistokset "Elämän alku" (1939) ja "Elämän loppu" (1940), jotka sijoitettiin kappelin ulkoportaikon molemmin puolin. Niistä ensimmäinen esittää nuorta äitiä sylilapsen kanssa ja jälkimmäinen vanhaa miestä. Kappelin julkisivun koristereliefit ovat kuvanveistäjä Gunnar Finnen tekemiä. Kappelin ikkunoiden Münchenissä valmistetut lasimaalaukset on suunnitellut Bruno Tuukkanen. Länsiseinän maalausten aiheet ovat Uudesta ja itäseinän Vanhasta testamentista. Kappelin sisätilan koristemaalaukset ovat myös Tuukkasen käsialaa, stukko-ornamentit on valmistanut koristemaalari Carl Slotte. Tuukkanen on tehnyt lisäksi kryptan kattomaalaukset. Alttarilla oleva puinen kullattu krusifiksi on kuvanveistäjä Eino Räsäsen työ vuodelta 1953.


title: Kordelinin kappeli

text: Kappeliin mahtuu siunaustilaisuuksissa noin 65 henkeä. Sen urut on valmistettu Kangasalan urkutehtaassa vuonna 1921 ja ne on restauroitu 1996. Vuonna 2010 julkaistiin kappelissa äänitetty albumi "Hommage á Alfred Kordelin", jolla sen urkuja soittaa musiikin tohtori Jan Lehtola.


title: Jan Costin Wagner

text: Jan Costin Wagner (s. 13. lokakuuta 1972 Langen, Hessen, Saksan liittotasavalta) on saksalainen kirjailija. Hän on kirjoittanut rikosromaaneja, joiden päähenkilö on leskeksi jäänyt Kimmo Joentaa -niminen turkulainen poliisi. Wagner on myös albumin julkaissut muusikko.


title: Jan Costin Wagner

text: Wagnerin teoksia on käännetty 14 kielelle. Ne ovat saaneet palkintoja, ja The Timesin kriitikon mukaan Wagner on jopa "parempi kuin Mankell". Romaaneja ei ole pidetty tavallisina rikosromaaneina, sillä rikoksen sijasta huomion kohde on rikoksen aiheuttama tuho. Teoksesta "Vaietut vuodet" on Baran bo Odar ohjannut Saksassa elokuvan "Das letzte Schweigen" (2010), jonka toisena käsikirjoittajana Wagner oli. Britanniassa on suunnitteilla Joentaa-televisiosarja.


title: Jan Costin Wagner

text: Wagner on opiskellut Frankfurtin yliopistossa germanistiikkaa ja historiaa. Hänen puolisonsa on suomalainen kuvataiteilija Niina Wagner.


title: Liskosilmät

text: Liskosilmät (Notosudidae tai Scopelosauridae) on auloppikaloihin kuuluva heimo. Heimon kaloja tavataan kaikista subarktiselta alueelta subantarktiselle alueelle.


title: Liskosilmät

text: Varhaisimmat liskosilmien heimoon kuuluvien lajien fossiilit on ajoitettu mioseenikaudelle. Nykyään heimoon kuuluu 3 sukua ja 19 lajia. Kooltaan liskosilmälajit ovat tyypillisesti noin 10–50 cm pitkiä ja ruumiinmuodoltaan pitkänomaisia ja hoikkia. Tyypillisiä piirteitä liskosilmille ovat suuret silmät, rasvaevä, haarautunut pyrstöevä ja uimarakon puuttuminen. Muista auloppikaloista poiketen liskosilmälajien poikasilla on hampaat, jotka ne kuitenkin menettävät aikuistuessaan. Väritykseltään heimon kalat ovat mustia tai ruskeita. Liskosilmät ovat hermafrodiitteja.


title: Liskosilmät

text: Liskosilmälajeja tavataan Atlantista, Intian valtamerrestä ja Tyynestämerestä pohjoisessa Jäämeren läheisyydestä etelään Eteläisen jäämeren läheisyyteen. Runsaimpia ne ovat lauhkeissa ja lämpimissä vesissä. Liskosilmät ovat syvänveden kaloja, joiden ravintoa ovat eläinplankton, pienet kalat ja äyriäiset.


title: Chanel Simmonds

text: Chanel Simmonds (s. 10. elokuuta 1992 Kempton Park) on eteläafrikkalainen tennispelaaja. Parhaimmillaan hän on ollut kaksinpelissä WTA-listan sijalla 158 toukokuussa 2013. Hän on voittanut urallaan 12 ITF-turnausta kaksinpelissä.


title: Chanel Simmonds

text: Simmonds teki debyyttinsä Grand Slam -turnauksen pääsarjassa Yhdysvaltain avoimissa 2013, johon hän pääsi mukaan karsintojen kautta. Hän hävisi avauskierroksen ottelunsa.


title: Zavidovo

text: Zavidovo () on Venäjällä Tverin alueella Konakovon piirissä sijaitseva kylä ("selo"). Kylässä on Venäjän presidentin virka-asunto, jota käyttivät myös neuvostojohtajat. Asunto sijaitsee Zavidovon luonnonsuojelualueella. Unescon mukaan Zavidovo on maailman luonnonsuojelualueista turvatuimpia. Luonnonsuojelualue sijaitsee 150 kilometrin päässä Moskovasta, ja alue on Tverin alueen lisäksi osittain Moskovan alueella Lamajoen ja Volgan sivujoen Šošajoen rannalla, Ivankovon tekojärven rannalla.


title: Zavidovo

text: Luonnonsuojelualueen laajuus on 1 250 km². Siellä on runsas eläinlajisto, 41 nisäkäslajia, muun muassa lumikkoja, kärppiä, karhuja, ilveksiä ja kettuja. Tekojärven alueella on 90 kylää, joissa on yhteensä 20 000 asukasta.


title: Zavidovo

text: Armeijan ensimmäiset metsästysseurat perustettiin Zavidovoon sisällissodan jälkeen. Perustajina olivat puna-armeijan komissaarit ja päälliköt. Luonnonsuojelualue sai 1931 armeijan metsästysalueen virallisen aseman.


title: Zavidovo

text: Armeijan metsästysalue lakkautettiin 1951. Päätös sen perustamisesta uudestaan tehtiin 1960-luvun alussa. Luonnonsuojelualueella ovat käyneet monet poliittiset johtajat, kuten Josip Broz Tito, Fidel Castro, Erich Honecker, Urho Kekkonen ja János Kádár.


title: Zavidovo

text: Neuvostoliiton puolustusministeriö perusti metsästysalueelle 1971 kokeellisen tutkimusalueen. Vuonna 1996 valtion rakennuskompleksi sai presidentin virka-asunnon aseman.


title: Zavidovo

text: Residenssiin kuuluu hotelli, metsästysalue, uima-altaita, saunoja, venesatama ja erilaisia palveluja.


title: Valkoisen miehen taakka (elokuva)

text: Valkoisen miehen taakka on vuonna 1995 ensi-iltansa saanut Desmond Nakanon ohjaama elokuva.


title: Valkoisen miehen taakka (elokuva)

text: Tarina sijoittuu vaihtoehtoiseen todellisuuteen, Yhdysvaltoihin, jossa mustat ovat yläluokkaa ja valkoiset ghettojen asukkaita. Louis Pinnock (John Travolta) on kahden lapsen isä, joka työskentelee suklaatehtaassa. Toimittaessaan lähetystä yrityksen johtajalle Thaddeus Thomakselle hän näkee vahingossa Thomaksen vaimon (Margaret Avery) riisuutumassa ja menettää tästä syystä työpaikkansa. Myöhemmin mustat poliisit hakkaavat hänet ja hän saa häädön kodistaan. Epätoivoisena tilanteestaan Pinnock tarttuu aseeseen ja kidnappaa Thomaksen vaatien oikeutta itselleen.


title: Valkoisen miehen taakka (elokuva)

text: Elokuva on saanut kriitikoilta melko negatiiviset tai keskikertaiset arviot. Rotten Tomatoes -sivustolla kriitikkojet arvosanojen keskiarvo on 4.5/10 ja yleisön 2.8/5. IMDB:ssä elokuva on saanut arvion 5,1/10.


title: Duan Yingying

text: Duan Yingying (s. 3. heinäkuuta 1989 Tianjin) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 60 huhtikuussa 2017 ja nelinpelissä sijalla 79 huhtikuussa 2018. Hän on voittanut urallaan yhden WTA-turnauksen sekä kaksin- että nelinpelissä.


title: Duan Yingying

text: Duan pelasi Grand Slam -turnauksen pääsarjassa ensimmäisen kerran Yhdysvaltain avoimissa 2013, johon hän pääsi mukaan karsintojen kautta. Hän hävisi avauskierroksen ottelunsa.


title: Hyks-instituutti

text: Hyks-instituutti Oy on yritys, joka hallinnoi lääketieteen tutkimusrahoitusta. Yritys sijaitsee Biomedicumissa Helsingin Meilahdessa. Yritys on keskittynyt laajoihin potilas- ja lääketutkimuksiin yhteistyössä Helsingin ja Uudenmaan sairaanhoitopiirin sekä kansainvälisten lääkeyritysten kanssa. Yhtiön liikevaihto vuonna 2012 oli 6,7 miljoonaa euroa. Hyks-instituutti hallinnoi myös lääketieteen tutkimus- ja opetuskeskus Biomedicumin toimintaa.


title: Hyks-instituutti

text: Hyks-instituutin omistaa Biomedicum-säätiö, jonka hallitukseen kuuluvat 2013:


title: Hyks-instituutti

text: Hyks-instituutin toimitusjohtajana toimii 2013 Seppo Pakkala.


title: Hyks-instituutti

text: Hyks-instituutin sivusto


title: Alexander Cellarius

text: Alexander Cellarius (2. helmikuuta 1898 Orenburgin kuvernementti, Venäjä – 5. heinäkuuta 1979) oli saksalainen Suomessa toisen maailmansodan aikana toiminut tiedustelu-upseeri. Hän oli sotilasarvoltaan Saksan laivaston komentaja ("Fregattenkapitän").


title: Alexander Cellarius

text: Cellariuksesta tuli 1939 Saksan Suomen-lähetystön laivastoasiamiehen Reimar von Boninin apulainen ja hänen asemapaikkanaan oli ensin Tallinna ja sitten Tukholma. Vuonna 1941 Cellarius joutui poistumaan Ruotsista paljastuneen vakoilutapauksen vuoksi ja hän siirtyi Helsinkiin jonne perustettiin Cellariuksen johtama "Abwehrin KO Finland" jonka toimisto sijaitsi Pohjoinen Makasiinikatu 9:ssä. Toimistoa alettiin kutsua Büro Cellariukseksi.


title: Alexander Cellarius

text: Jatkosodan alettua sen jälkeen kun saksalaiset olivat vallanneet Viroon perustettiin myös sinne vastaava toimisto jota Cellarius myös johti. Suomen toimistolla oli alaosastot Mikkelin päämajassa, Rovaniemellä, Kotkassa sekä Liinahamarissa Petsamossa. Büro Cellariuksen tehtäviin kuului tiedustelu, vastavakoilu ja sabotaasitehtävät venäläisten selustassa. Kun Saksan armeijan tiedustelupalvelu Abwehr liitettiin kesäkuussa 1944 Raichsicherheitshauptamptin (RSHA) alaisuuteen siirtyivät Byro Cellariuksen tiedustelutehtävät Suomessa elokuussa 1944 Alarich Brossin hoitoon ja Büro Cellarius jäi hoitamaan vain vastavakoilua.


title: Alexander Cellarius

text: Kun Saksan ulkoministeri Joachim von Ribbentrop vieraili Suomessa kesäkuun lopulla 1944 hän antoi Brossille ja Cellariukselle tehtäväksi luoda Suomeen saksalaismielinen vastarintaorganisaatio joka voisi tarvittaessa tehdä Suomessa vallankaappauksen erillisrauhan solmimisen estämiseksi. Tätä menetelmää Saksa oli käyttänyt jo Unkarissa maaliskuussa 1944. Bross ja Cellarius alkoi etsiä organisaatioon saksalaismielisiä jäseniä erityisesti IKL:n piiristä ja SS-joukoissa palvelleista suomalaisista. Uusi organisaatio sai nimekseen Sonderkommando Nord.


title: Alexander Cellarius

text: Kun Suomi solmi välirauhan Neuvostoliiton kanssa syyskuussa 1944 Büro Cellarius poistui maasta. Cellarius ja Bross johtivat sen jälkeen Sonderkommando Nordin toimintaa Pohjois-Saksassa sijainneesta Swinemündesta käsin. He organisoivat Suomeen saksalaismielisen vastarintaliikkeen; perustivat radiotiedusteluverkon jota hoiti Helsingissä tanskalainen insinööri Thoralf Kyrre ja kokosivat Swinemündeen noin parinkymmenen suomalaisen ryhmän jolle annettiin koulutusta sabotaasitehtävissä. Osa näistä miehistä pudotettiin laskuvarjolla Suomeen ja myös saksalaiset sukellusveneet tekivät salaisia matkoja Suomen rannikolle. Sonderkommando Nordin toiminta päättyi Saksan antauduttua keväällä 1945.


title: Alexander Cellarius

text: Cellarius ja Bross olivat sodan jälkeen ainakin jonkin aikaa läntisten tiedustelupalveluiden tehtävissä.


title: Harry B. Smith

text: Harry Bache Smith (28. joulukuuta 1860 Buffalo – 2. tammikuuta 1936 Atlantic City) oli yhdysvaltalainen Broadway-sanoittaja, käsikirjoittaja ja kirjailija. 1880-luvulta 1930-luvulle kestäneellä urallaan hän sanoitti yli 6000 laulua ja teki käsikirjoituksen noin 300 näytelmään. Hänen yhteistyökumppaneihinsa Broadwaylla kuuluivat Jerome Kern, Reginald De Koven, Victor Herbert, Sigmund Romberg ja Ted Snyder.


title: Carl Slotte

text: Carl Slotte (1878 Tammisaari – 1946) oli suomalainen koristemaalari. Hänellä oli Helsingissä toiminut maalarinliike Carl Slotte Stuccatur & Måleriaffär.


title: Carl Slotte

text: Slotte työskenteli aluksi Salomo Wuorion maalausliikkeessä ja opiskeli myöhemmin koristemaalausta Ruotsissa sekä Italiassa. Hänestä tuli koristemaalauksen johtava asiantuntija Suomessa, joka oli erityisesti tunnettu stukko-ornamenteistaan ja -reliefeistään.


title: Carl Slotte

text: Slotten yritys vastasi vuosina 1902–1907 rakennetun Tampereen tuomiokirkon koristemaaluksista. Sen jälkeen hän jatkoi yhteistyötä arkkitehti Lars Sonckin kanssa ja huolehti koristemaalauksista myös useilla muilla hänen suunnittelemillaan rakennuksilla. Slotte ei kuitenkaan itse maalannut kaikkia töitään, vaan käytti runsaasti apulaisia.


title: Slotte

text: Slotte on muun muassa seuraavien henkilöiden sukunimi:


title: M/V Mærsk Mc-Kinney Møller

text: M/V Mærsk Mc-Kinney Møller on maailman suurin konttialus, jonka omistaa tanskalaiskonserni A. P. Møller-Mærsk. Se on yhtiön ensimmäinen Maersk Triple E -luokkaan kuuluva alus. Alus rakennettiin Daewoo Shipbuilding & Marine Engineering -telakalla Etelä-Koreassa, ja sen rakentaminen maksoi noin 200 miljoonaa Yhdysvaltain dollaria. Se valmistui vuonna 2013. Alus on nimetty A. P. Møller-Mærskin perustajan pojan, Mærsk Mc-Kinney Møllerin, mukaan, joka kuoli vuonna 2012. Pituudeltaan M/V Mærsk Mc-Kinney Møller on 400 metriä, ja leveydeltään 59 metriä. Kansia siinä on 19 kappaletta.


title: Aarne Runolinna

text: Aarne Kaarlo Waldemar Runolinna (15. lokakuuta 1898 Joensuu – 21. tammikuuta 1953 Ruotsi) oli suomalainen toimitusjohtaja ja äärioikeistolainen aktivisti.


title: Aarne Runolinna

text: Runolinnan vanhemmat olivat Kaarlo Waldemar Runolinna (aik. Rosenborg, 1877–1927) ja Olga Maria Isaksson 1877–1954. Hänen veljensä oli tekniikan tohtori ja professori Urmas Runolinna (1919–1991). Aarne Runolinna oli naimisissa saksalaisen Anna Maria Winklen kanssa.


title: Aarne Runolinna

text: Aarne Runolinna kuului 1930-luvun alussa Lapuan liikkeen johtohenkilöihin. Hänen veljensä Olavi Runolinna (1906–1971) ampui Minna Craucherin tämän Mechelininkadun asunnossa 1932.


title: Aarne Runolinna

text: Aarne Runolinna kuului 1944–1945 Suomessa toimineen saksalaismielisen vastarintaliikkeen Sonderkommando Nordin johtoon. Liike kaavaili hänestä ministeriä perustamatta jääneeseen Suomen kansallissosialistiseen pakolaishallitukseen. Runolinna toimi myös Saksasta käsin toimineen Vapaan Suomen radion kuuluttajana. Sodan jälkeen Runolinna päätyi vaimonsa ja tyttärensä kanssa YK:n perustaman pakolaisjärjestön UNRRA:n leirille Hampuriin, jossa he olivat vuoteen 1947.


title: Aarne Runolinna

text: Sodan jälkeen Aarne Runolinna ei halunnut palata Suomeen, vaan siirtyi perheineen Ruotsiin, jossa hän kuoli vuonna 1953.


title: Collin Altamirano

text: Collin Altamirano (s. 7. joulukuuta 1995 Sacramento, Kalifornia) on yhdysvaltalainen tennispelaaja.


title: Collin Altamirano

text: Vuonna 2013 Altamirano voitti Yhdysvaltain 18-vuotiaiden kaksinpelimestaruuden sijoittamattomana pelaajana. Voiton myötä hän sai villin kortin Yhdysvaltain avoimiin. Hän hävisi kuitenkin ensimmäisen kierroksen ottelunsa.


title: Smita Patil

text: Smita Patil (17. lokakuuta 1955 – 13. joulukuuta 1986) oli intialainen näyttelijä, joka työskenteli elokuvissa, televisiossa ja teatterissa. Häntä pidetään yhtenä aikansa parhaista näyttelijättäristä. Hän voitti kaksi parhaan naispääosan National Film Awards -palkintoa ja parhaan naispääosan Filmfare Awards -palkinnon. Intian hallitus myönsi hänelle Padma Shri -palkinnon vuonna 1985.


title: Smita Patil

text: Patil oli naimisissa näyttelijä Raj Babbarin kanssa. Patil kuoli synnytyksen jälkeisiin komplikaatioihin 31-vuotiaana 13. joulukuuta 1986. Heidän pojastaan Prateik Babbarista tuli myös näyttelijä.


title: Ruuniemen kalliomaalaus

text:
Ruuniemen- eli Jäkälänjärven kalliomaalaus sijaitsee Jäkälänjärvellä Savitaipaleella Etelä-Karjalassa. Kalliomaalauksen löysivät Välijoen koulun oppilaat hiihtoretkellään ja maalauksesta ilmoitti eteenpäin ainakin T. Taskinen ja Jukka Luoto vuonna 1997.
Kohde sijaitee Jäkärlänjärven itäosassa Ruuniemessä, joka pistää esille etelärannasta kohti pohjoista. Niemen kärjen länsipuolella on metsän suojassa kallioseinämä, jossa maalaus on. Kallion erottaa järvestä pieni rantakaistale, jossa kasvaa tiheä puusto.


title: Ruuniemen kalliomaalaus

text: Kalliomaalaus käsittää muutaman havaitun kuvion. Selvin kuvioista on ihmishahmo, joka on osittain tuhoutunut. Siitä näkyy enää pyöreä pää, molemmat alaviistoon vedetyt suorat kädet, jotka alkavat niskasta, vartaloviivan katkelma ja lopuksi toinen suora jalka. Jalka jatkuu vartalosta kuin yhtenäisenä viivana. "Katkenneen" jalan kohdalta kallion pinta on rapautunut. Ihmishahmon alapuolella on vielä punaista puuta.


title: Ruuniemen kalliomaalaus

text: Pari metriä oikealle näkyy nuolimainen kuvio, jota pidetään toisena ihmishahmona. Siitä erottuu vasen käsi ja vartalaosta katkelmia. Parin punaväriläikän lisäksi on havaittu pystysuuntaan "luikerteleva" viiva, joka voisi esittää käärmettä.


title: Ruuniemen kalliomaalaus

text: Maalauksen löytäjät havaitsivat ensimmäiseksi ylempänä olleen hirvieläimen kuvion, mutta sitä ei enää ole.


title: Hauenguano

text: Hauenguano on Unescon maailmanperintökohteisiin kuuluvassa Vanhassa Raumassa sijaitseva aukio. Se on varsinaisesti pelkkä Kuninkaankadun leventymä, jollaisia torit ja aukiot usein olivat Suomen keskiaikaisissa kaupungeissa. Hauenguano on ilmeisesti saanut nimensä hauen leukaa muistuttavasta kolmion mallisesta muodostaan.


title: Hauenguano

text: Hauenguanossa yhdistyvät Vanhan Rauman kaksi pääkatua, Kuninkaankatu ja Kauppakatu. Aukio sijaitsi lähellä tulliaitaa, joka ympäröi kaupunkia 1600-luvun alkupuolelta vuoteen 1808. Kaupunkiin tultiin sisään ns. Porin tullin kautta, joka oli Hauenguanon kohdalla.


title: Hauenguano

text: Hauenguanon etelälaidalla on Rauman taidemuseo, joka sijaitsee 1795 rakennetussa Pinnalan talossa. Aukiolla on usein väliaikaisesti esillä taidemuseon näyttelyihin liittyviä teoksia. Vuonna 1996 Hauenguonolle valmistui vanhan mallin mukainen puurakenteinen kaivo. Aukion ympäristössä toimii käsityöläisten pajoja ja myymälöitä.


title: Baba Vanga

text: Vanga () (oikealta nimeltään Vangelia Pandeva Dimitrova, 31. tammikuuta 1911 – 11. elokuuta 1996) oli bulgarialainen selvänäkijä. Hän syntyi vuonna 1911 pienessä Strumican kaupungissa Ottomaanien valtakunnassa köyhään talonpoikaisperheeseen. Suurimman osan elämästään hän asui Petritšin kaupungissa Bulgariassa kolmen valtion rajojen risteyskohdassa. Vanga sokeutui 12-vuotiaana pyörremyrskyn riepotellessa häntä. 30-vuotiaana hän alkoi ennustaa ihmisille heidän kadonneiden sukulaistensa olinpaikkoja. Hänen ensimmäisiä kuuluisia vieraita oli Bulgarian kuningas Boris III.


title: Baba Vanga

text: Vanga usein ohjasi ihmiset parantajille tai lääkäreille, jotka voisivat auttaa heitä ja usein Vanga ei tuntenut parantajia nimeltä, vaan viittasi heihin seuraavasti: ”Eräässä kaupungissa elää sellainen mies, joka voi sinua auttaa”.


title: Baba Vanga

text: Vuonna 1967 Vangasta tehtiin valtion virkamies. Siitä hetkestä hän alkoi saada virallista palkkaa 200 levaa kuukaudessa. Vierailu hänen luonaan maksoi sosialististen maiden kansalaisille 10 levaa ja länsimaiden kansalaisille 50 dollaria. Tähän asti Vanga otti vastaan ihmisiä ilmaiseksi, ehkä pientä lahjaa vastaan.


title: Baba Vanga

text: Vangan keräämien varojen ansiosta Rupiten kylään rakennettiin kirkko vuonna 1994.


title: Jason Sudeikis

text: Jason Sudeikis (s. 18. syyskuuta 1975) on yhdysvaltalainen näyttelijä, ääninäyttelijä, koomikko ja käsikirjoittaja. Sudeikis työskenteli käsikirjoittajana komediasarjassa "Saturday Night Live" vuosina 2003–2005 ja myöhemmin näyttelijänä samassa sarjassa vuosina 2005–2013.


title: Sokotranharmaakerttu

text: Sokotranharmaakerttu ("Incana incana") on herttujen heimoon kuuluva varpuslintu.


title: Sokotranharmaakerttu

text: Sokotranharmaakerttua tavataan kotoperäisenä Sokotran saarella. Sitä tavataan koko saarella ja se on paikallisesti yleinen. Lajin kannaksi arvioidaan yli 5 000 yksilöä, ja sen kannankehitys on vakaa. Sokotranharmaakerttu on luokiteltu elinvoimaiseksi.


title: Sokotranharmaakerttu

text: Sokotranharmaakerttu elää pensaikkoalueilla noin 800 metrin korkeudelle merenpinnasta, mutta se on havaittu myös 1 400 metrin korkeudessa.


title: Seppo Suutari

text: Seppo Juhani Suutari (s. 28. joulukuuta 1940 Kauhajoki) on suomalainen kymmenottelija.


title: Seppo Suutari

text: Suutari sijoittui Rooman olympialaisissa 1960 kymmenottelussa 12:nneksi ja keskeytti ottelunsa Belgradin EM-kilpailuissa 1962. Hän saavutti SM-hopeaa kymmenottelussa ja 110 metrin aitajuoksussa vuonna 1960. Hallikilpailuissa hän voitti Suomen-mestaruuden 60 metrin juoksussa vuosina 1963 ja 1964.


title: Kaulusherttu

text: Kaulusherttu ("Malcorus pectoralis") eli aiemmalta nimelään kauluspriinia on herttujen heimoon kuuluva varpuslintu.


title: Kaulusherttu

text: Kaulusherttua tavataan Botswanassa, Namibiassa ja Etelä-Afrikassa. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.


title: James Duckworth

text: James Duckworth (s. 21. tammikuuta 1992 Sydney) on australialainen tennispelaaja. Parhaimmillaan hän on ollut kaksinpelissä ATP-listan sijalla 82 huhtikuussa 2015.


title: James Duckworth

text: Duckworth teki debyyttinsä ATP-tasolla Brisbanessa vuonna 2012.


title: Filmfare Awards 2007

text: Filmfare Awards 2007 oli 16. helmikuuta 2008 Mumbaissa pidetty tilaisuus, jossa palkittiin vuoden 2007 parhaat hindinkieliset elokuvat. Se oli järjestyksessään 53. Filmfare Awards -tilaisuus.


title: Timantit on ikuisia

text: "Timantit on ikuisia" on rap-artisti Cheekin kappale, joka julkaistiin 9. elokuuta 2013. Kappale on toinen single 20. syyskuuta 2013 julkaistulta "Kuka muu muka" -albumilta.


title: Timantit on ikuisia

text: Kappaleen musiikkivideo esitettiin ensimmäisen kerran 8. elokuuta Tennispalatsin 1. salissa. Videon pääsi näkemään 700 ensimmäiseksi paikalle saapunutta henkilöä. YouTubessa video julkaistiin seuraavana päivänä, jossa se on kerännyt jo yli kymmenen miljoonaa katselukertaa.


title: Paul Kammerer

text: Paul Kammerer () oli itävaltalainen biologi, joka pyrki 1910-luvulla kumoamaan perinnöllisyystieteen perusteet väittämällä, että hankitutkin ominaisuudet voivat periytyä. Hän kävi asiasta pitkän kiistan Gregor Mendelin perinnöllisyyskäsitystä kannattavien biologien kanssa. Vuonna 1926 Kammererin todistusaineisto paljastettiin väärennetyksi.


title: Paul Kammerer

text: Kammererin tutkimat kätilösammakot ("Alytes obstetricans") kutevat maalla, eikä niiden etujaloissa sen vuoksi ole kutukyhmyjä. Vedessä kutevilla sammakkolajeilla on kutukyhmyt, koska kyhmyjen avulla koiras saa vedessäkin pitävän otteen naaraasta. Kammerer kasvatti kätilösammakoitaan muutaman sukupolven ajan vedessä, niin etteivät ne päässeet kutemaan maalle. Kammerer väitti, että tänä aikana koiraille kehittyi kutukyhmyt.


title: Paul Kammerer

text: Vuonna 1926 yhdysvaltalainen tutkija Gladwyn Kingsley Noble kävi Kammererin laboratoriossa ja havaitsi, että kutukyhmyiltä näyttäneet elimet olivat ihon alle ruiskutettua tussia. Kammerer vakuutti, ettei hän ole väärentänyt aineistoa, mutta tiedeyhteisö alkoi pitää häntä huijarina. Kammerer ampui itsensä.


title: Native American Church

text: Native American Church (myös Amerikan alkuperäiskansojen kirkko, Peyotekirkko tai Peyote-tien kirkko) on Pohjois-Amerikan intiaanien suurin uskonnollinen järjestö. Sillä on noin 250 000 jäsentä ja se toimii usean pohjoisamerikkalaisen intiaanikansan keskuudessa. Kirkon ominaispiirre on hallusinogeenisen peyotekaktuksen sakramenttirituaalinen käyttö eli "peyotismi".


title: Native American Church

text: Native American Church perustettiin Oklahomassa vuonna 1918, joskin peyotea oli käytetty luultavasti jo tuhansien vuosien ajan. Kirkko perustettiin antropologi James Mooneyn neuvosta. Myös komanssipäällikkö Quanah Parker oli tärkeässä osassa kirkon synnyssä. Kirkko yhdistää alkuperäisiin pohjoisamerikkalaisiin uskontoihin New Agen ja kristinuskon piirteitä. Luonnon objekteissa nähdään yliluonnollisia merkityksiä ja tietyissä esineissä ja paikoissa uskotaan asuvan pyhyys. Peyoten käyttöön liittyy rituaaleja ja šamanismia. Kirkolla on laillisen aseman turvaama uskonnonvapaus, joka sallii jäsenille myös peyoten käytön.


title: Native American Church

text: Peyoterituaaleja eli kokoontumisia harjoitetaan niitä varten pystytetyssä tiipiissä. Koko illan kestävä seremonia tapahtuu puolikuun muotoisen alttarin äärellä ja siihen kuuluu nuotio, laulua, rukoilua sekä peyoten käyttöä. Seremonioita järjestetään useista syistä kuten sairauksien parantamiseksi tai merkittävien juhlapäivien tai tapahtumien juhlistamiseksi.


title: Iggy Azalea

text: Amethyst Amelia Kelly (s. 7. kesäkuuta 1990 Sydney, Uusi Etelä-Wales, Australia), paremmin tunnettu taiteilijanimellä Iggy Azalea, on australialainen hip hop-artisti.


title: Iggy Azalea

text: Azalean debyyttialbumi "The New Classic" julkaistiin huhtikuussa 2014 ja nousi useissa maissa myyntilistojen kärkiviisikkoon.


title: Iggy Azalea

text: Amethyst Amelia Kelly syntyi ja kasvoi Mullumbimbyssa, Sydneyssä. Hän aloitti räppäämisen ollessaan 14-vuotias ja haaveili muutosta Yhdysvaltoihin. Tämän vuoksi hän jätti lukion kesken ja tienasi rahaa työskentelemällä äitinsä kanssa lomahotellien huonesiivoojana. Azalea muutti Yhdysvaltoihin vuonna 2006. Hän asui alkuun Miamissa ja sittemmin myös Houstonissa ja Atlantassa.


title: Iggy Azalea

text: Taiteilijanimekseen hän otti lapsuuden lemmikkikoiransa nimen ”Iggy” sekä Azalea Street-kadun, jolla hänen perheensä asuu Australiassa.


title: Iggy Azalea

text: Vaikka Azalea on australialainen, hän räppää Yhdysvaltojen etelävaltiolaisella aksentilla.


title: Iggy Azalea

text: Azalean kappaleet ovat pääasiassa hip hopia, mutta niiden instrumentaalityylit vaihtelevat. Esimerkiksi kappaleissa ”Black Widow” ja ”Work” on trap-instrumentaali, kappaleessa ”Change Your Life” on EDM-instrumentaali ja kappaleessa ”Fancy” on elektro-instrumentaali.


title: Iggy Azalea

text: Azalea seurusteli rap-artisti A$AP Rockyn kanssa vuosina 2011–2012. Kesäkuussa 2015 hän meni kihloihin koripalloilija Nick Youngin kanssa. He olivat seurustelleet marraskuusta 2013 lähtien. Pari erosi vuonna 2016.


title: Jugoslavian valtaus

text: Jugoslavian valtaus oli Saksan, Italian ja Unkarin joukkojen toisessa maailmansodassa suorittama operaatio, jossa Jugoslavian valtio vallattiin ja miehitettiin.


title: Jugoslavian valtaus

text: Saksan johtaja Adolf Hitler oli jo aiemmin päättänyt auttaa Italiaa Kreikan valtaamisessa, mikä edellytti Jugoslavian yhteistyötä. Sijaishallitsija Paulin johtama Jugoslavian hallitus taipui 25. maaliskuuta 1941 allekirjoittamaan kolmen vallan sopimuksen liittolaisuuden merkiksi, mutta tästä seurasi kaksi päivää myöhemmin sotilasvallankaappaus Belgradissa. Kuningas Pietari II julistettiin täysi-ikäiseksi ja Jugoslavian uusi hallitus irtisanoutui liittolaisuudesta Saksan kanssa. Jo samana päivänä Hitler antoi johtajan ohjeen numero 25, mikä käynnisti Jugoslavian valtauksen suunnittelun. Hyökkäys aloitettiin 6. huhtikuuta 1941 ja taistelut päättyivät Jugoslavian antautumiseen 18. huhtikuuta 1941. Skopje vallattiin 7. huhtikuuta ja Sarajevo vallattiin 15. huhtikuuta. Taisteluiden jälkeen Jugoslavia jaettiin saksalaisten, italialaisten ja unkarilaisten kesken ja osa alueista liitettiin akselivaltoihin. Saksalaiset loivat maan pohjoisimpaan kärkeen Itsenäisen Kroatian valtion, jota johtivat Ante Pavelić ja Nikola Mandić. Italia sai Jugoslavian laivaston, johon kuuluivat muun muassa Malinska-luokan miinalaiva, kevyt risteilijä Dalmacija ja sukallusveneiden kuljetusalus "Hvar". Jugoslavian partisaanit tekivät vastarintaa miehityksen aikana vuoteen 1944 asti, jolloin puna-armeija vapautti Jugoslavian saksalaismiehityksestä.


title: Deathmarched

text: Deathmarched oli vuosina 2009–2014 toiminut seinäjokelainen death metal -yhtye, joka kasattiin hajonneiden God Forsakenin sekä Putridin jäsenistä.


title: Deathmarched

text: Kesäkuussa 2012 yhtye julkaisi promoalbumin "Open Fire!", minkä jälkeen yhtye solmi levytyssopimuksen Violent Journey Recordsin kanssa. Esikoisalbumi, "Spearhead of Iron", julkaistiin joulukuussa 2012.


title: Deathmarched

text: Yhtye hajosi kesäkuussa 2014.


title: Durant (automerkki)

text:
Durant oli vuosina 1921-1926 ja 1928-1932 valmistettu yhdysvaltalainen automerkki. New Yorkissa sijaitsevan Durant Motors -autotehtaan perusti William C. Durant jouduttuaan eroamaan General Motorsin toimitusjohtajan paikalta. Durant Motors -yhtiön valmisti Durant-autojen lisäksi myös Rugby, Locomobile, Flint ja Star -merkkisiä autoja sekä Mason-merkkisiä kuorma-autoja. Star-autoja myytiin vientimaissa kuten Englannissa.
Durant-autoissa oli 1921-1926 nelisylinterinen moottori ja sen lähimpiä kilpailijoita oli Oakland. Aluksi Durant Motors -tehdas menestyi hyvin William Durantin kokemuksen ja valmistamiensa monien automerkkien ansiosta.


title: Durant (automerkki)

text: Tuotanto keskeytettiin vuodeksi 1927, jonka aikana Durant-auto suunniteltiin uudestaan, kuusisylinterisellä moottorilla. Auton korit toimitti Budd-yhtiö.


title: Durant (automerkki)

text: New Yorkin 1929 pörssiromahdus vähensi huomattavasti autojen myyntiä. 1930-luvun lama lopetti monia yrityksiä ja myös Durant Motors ajautui maksukyvyttömäksi, joten Durant-autojen tuotanto loppui 1932 alussa.


title: Durant (automerkki)

text: Suomessa myytiin Durant Motorsin autoista eniten Rugby-autoja, joka oli myyntitilastoissa noin kymmenenneksi myydyin automerkki.


title: Nasim Pedrad

text: Nasim Pedrad (s. 18. marraskuuta 1981 Teheran) on iranilais-yhdysvaltalainen näyttelijä. Pedrad esiintyi "Saturday Night Livessa" vuosina 2009–2014. Hän on esiintynyt myös esimerkiksi komediasarjoissa "Scream Queens" ja "Kolme miestä ja tyttö".


title: Nasim Pedrad

text: Pedrad on syntynyt Iranissa, mistä hän muutti muutaman vuoden ikäisenä perheensä mukana Yhdysvaltoihin vuonna 1984. Hänen vanhempansa Arasteh Amani ja Parviz Pedrad olivat aikanaan tavanneet toiseensa opiskellessaan Berkeleyssä. Pedrad kasvoi Kaliforniassa ja opiskeli teatterikoulussa Kalifornian yliopistossa, mistä hän valmistui vuonna 2003.


title: Georges Richard

text: Georges Richard oli 1897-1902 valmistettu ranskalainen automerkki. Automerkin nimesi ranskalainen kilpa-ajaja Georges Richard (1863-1922). Georges Richard -autoja valmistavan autotehtaan virallinen nimi oli "Société des Anciens Établissements Georges Richard" ja se sijaitsi Pariisin pohjoisessa Ivry-Port'in esikaupungissa.


title: Georges Richard

text: Kilpa-ajaja Georges Richardin perusti autotehtaan vuonna 1897 veljensä Maxime Richardin kanssa. Nämä ottivat vuonna 1901 liikekumppanikseen Charles-Henri Brasier'in, mutta hänen vaikutuksestaan seuraavana vuonna 1902 automerkki nimettiin uudestaan ja nimi Georges Richard katosi automerkkinä. Jätettyään perustamansa autotehtaan Georges Richard perusti 1906 Unic-autotehtaan, viralliselta nimeltään "Société anonyme des automobiles UNIC".


title: Georges Richard

text: Georges Richard vis-à-vis vuodelta 1898 oli nelipaikkainen auto, jossa istuttiin vastakkain. Kattoa tai ovia ei ollut. Yksisylinterisen Benz-moottorin iskutilavuus oli 1045 cm³. Georges Richard vis-à-visin pituus oli 230 cm, leveys 132 cm, omapaino 300 kiloa. Huippunopeus 22 km/t.


title: Georges Richard

text: Tekniikan Maailma 8/2007


title: Oranssi-iiso

text: Oranssi-iiso ("Agastache aurantiaca") on iisoihin kuuluva yrtti ja koristekasvi. Se on kotoisin Pohjois-Amerikasta.


title: Oranssi-iiso

text: Oranssi-iiso kasvaa noin 30–40 senttimetrin korkuiseksi. Se viihtyy auringossa ja hiekkapitoisessa mullassa lämpimällä kasvupaikalla. Kasvi kestää kuivuutta.


title: Oranssi-iiso

text: Heinäkuussa alkava kukinta kestää pitkään. Oranssi-iiso on melko hyvä mesi- ja perhoskasvi.


title: Oranssi-iiso

text: Aniksen ja mintun tuoksuiset lehdet ovat hyvä teeaines joko yksin tai esimerkiksi mintun, iison ja sitruunamelissan kera. Kukkia ja lehtiä voi käyttää myös jälkiruokien ja leivonnaisten mausteena.


title: Oranssi-iiso

text: Oranssi-iisoa on käytetty rohtona hengitys- ja ruuansulatusvaivoihin.


title: Rutan Voyager

text: Rutan Model 76 Voyager oli ensimmäinen lentokone, jolla lennettiin maapallon ympäri ilman välilaskuja ja -tankkauksia.


title: Rutan Voyager

text: Lentokoneen suunnitteluun ryhdyttiin loppuvuodesta 1980 ja siitä vastasi ilmailutekniikan insinööri Burt Rutan. Voyager oli edistyksellinen niin muotoilultaan kuin rakennusmateriaalien valinnoiltaankin. Suuria määriä Voyagerin rakennusmateriaaleja saatiin lahjoituksina muilta ilmailuharrastajilta. Neljänkymmenen minuutin pituisen ensilentonsa Voyager teki kesäkuussa 1984. Vain 67 koelennon jälkeen kone oli valmis yrittämään ennätyslentoa.


title: Rutan Voyager

text: Ennätyslento nousi ilmaan Edwarsin tukikohdasta, Mojaven autiomaasta, Kaliforniassa 14. joulukuuta 1986. Koneen ohjaimissa olivat Burt Rutanin veli Dick Rutan sekä hänen tyttöystävänsä Jeana Yeager. Koneen omapainon (1 021 kg) lisäksi sen seitsemääntoista polttoainetankkiin oli pumpattu yhteensä 3 180 kilogrammaa kerosiinia. Massiivisesta, noin 4,4 tonnin kokonaispainosta johtuen Voyager rikkoi uuden maailmanennätyksen heti sen renkaiden irrottua kiitotien pinnasta; ilmaan nousu oli vaatinut noin 4 250 metrin matkan. Ennätyksen lisäksi lähtö rikkoi myös molempien – 34 metrin päässä toisistaan sijainneiden – siipien kärjet, niiden raahauduttua lähes koko lähtöön nousun ajan kiitotien pintaa vasten.


title: Rutan Voyager

text: Lähtöön nousu ei jäänyt matkan ainoaksi vastoinkäymiseksi. 16. joulukuuta Voyager joutui hirmumyrskyyn Tyynenmeren yllä. Seuraavana päivänä koneen jäähdytysnestesäiliö alkoi vuotaa ja 19. joulukuuta öljynpaine laski kriittisesti. Lisäksi kohtuuton valvominen aiheutti molemmille lentäjille monenlaisia ongelmia, kuten aistiharhoja.


title: Rutan Voyager

text: 23. joulukuuta 1986 kello 8:05 Voyagerin renkaat koskettivat jälleen maata. Lento oli kestänyt 9 vuorokautta, 3 minuuttia ja 45 sekuntia. Tuossa ajassa se oli taittanut 40 212 kilometriä.


title: Rutan Voyager

text: Lennot Voyagerilla lopetettiin vuonna 1987 ja nykyään se on näytillä Yhdysvaltojen kansallisessa ilmailumuseossa Washingtonissa.


title: Her (vuoden 2013 elokuva)

text: Her on vuonna 2013 ensi-iltansa saanut Spike Jonzen ohjaama ja käsikirjoittama romanttinen tieteiselokuva. Se kertoo miehestä, joka rakastuu tietokoneen käyttöjärjestelmään. Elokuvan pääosissa ovat Joaquin Phoenix, Amy Adams, Rooney Mara, Olivia Wilde ja Scarlett Johansson käyttöjärjestelmän äänenä.


title: Her (vuoden 2013 elokuva)

text: Elokuva sai ensi-iltansa New Yorkin elokuvajuhlilla 13. lokakuuta 2013 ja Suomessa elokuvan ensi-ilta oli 7. helmikuuta 2014.


title: Her (vuoden 2013 elokuva)

text: Joulukuussa 2013 "National Board of Review of Motion Pictures" valitsi elokuvan vuoden 2013 parhaaksi elokuvaksi. Myös "Los Angeles Film Critics Association" valitsi elokuvan vuoden 2013 parhaaksi elokuvaksi jakaen tittelin "Gravityn" kanssa. Elokuva palkittiin parhaan käsikirjoituksen Golden Globella, oltuaan ehdolla myös parhaasta musikaali- tai komediaelokuvasta ja miespääosasta musikaali- tai komediaelokuvassa (Joaquin Phoenix). "Her" sai viisi Oscar-ehdokkuutta ja on ehdolla kategorioissa paras elokuva, alkuperäinen käsikirjoitus, musiikki, kappale ja lavastus.


title: Her (vuoden 2013 elokuva)

text: Vuonna 2016 "Her" äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Oli aikakin

text: Oli aikakin "(About Time)" on vuonna 2013 ensi-iltansa saanut Richard Curtisin ohjaama ja käsikirjoittama draamakomedia. Se kertoo nuoresta miehestä joka yrittää aikamatkustamalla parantaa tulevaisuuttaan. Sen pääosissa ovat Domhnall Gleeson, Rachel McAdams, Bill Nighy, Tom Hollander ja Margot Robbie.


title: MEMRI

text: The Middle East Media Research Institute eli MEMRI on voittoa tavoittelematon organisaatio, joka tutkii Lähi-idän mediaa kääntäen ja julkaisten uutisia, raportteja ja analyysejä arabian-, persian- ja turkin kielisestä mediasta. MEMRI:n tavoitteena on vähentää Lähi-idän ja lännen välistä kielimuuria. Järjestön perusti Israelin sotilastiedustelupalvelun eversti Yigal Carmon vuonna 1998. Carmon toimii edelleen MEMRI:n puheenjohtajana.


title: Dennis Rafkin

text: Dennis Rafkin (s. 25. huhtikuuta 1944 Ruotsi) on suomalainen ravintoloitsija ja talousneuvos. Hänet tunnetaan perustamistaan Pizzeria Dennis -ravintoloista, joita toimii Rafkinin kotikaupungin Turun lisäksi myös muun muassa Helsingissä ja Tampereella.


title: Dennis Rafkin

text: Dennis Rafkin syntyi Ruotsissa, jonne suomalaisia äitejä lähetettiin sota-aikana synnyttämään. Hänen äitinsä oli helsinkiläinen ja isä Venäjältä Viipuriin muuttanutta juutalaista sukua. Lapsuutensa ja nuoruutensa Rafkin vietti Helsingissä, jossa hän valmistui kondiittoriksi. Hän muutti Turkuun vuonna 1968 ja työskenteli aluksi leipurina Naantalissa, kunnes perusti pizzerian Turun Linnankadulle vuonna 1975. Rafkin myi yrityksensä 2008, jolloin siihen kuului yhteensä neljä ravintolaa sekä Kaarinassa toiminut leipomo. Lisäksi hän on omistanut Turussa yökerhoja sekä ravintolalaivoja. Rafkinin yrityksen pääomistaja on vuodesta 2008 ollut helsinkiläinen Experiri Oy. Vuonna 2014 yritys siirtyi kokonaan Experirille, kun myös Rafkinin poika Kim myi pois osuutensa.


title: Dennis Rafkin

text: Vuonna 1995 Rafkin perusti käsipallojoukkue HC Denniksen, joka voitti vajaan kymmenen vuoden aikana muun muassa kolme Suomen mestaruutta. Seuran toiminta lopetettiin keväällä 2005 Rafkinin heikentyneen terveydentilan vuoksi. Nykyään hän on yksi Turun Palloseuran jääkiekkojoukkueen omistajista.


title: Dennis Rafkin

text: Julkisuudessa Rafkin on ollut mukana muun muassa Diili-televisiosarjassa Hjallis Harkimon neuvonantajana.


title: Dennis Rafkin

text: Rafkinin pojanpoika Ruben on lupaava jääkiekkoilija.


title: Suutari (täsmennyssivu)

text: Suutari tarkoittaa seuraavia:


title: Wand’rin’ Star

text: ”Wand’rin’ Star” (vap. suom. "Vaeltava tähti") on Frederick Loewen säveltämä ja Alan Jay Lernerin sanoittama musiikkikappale vuoden 1951 Broadway-näytelmästä "Paint Your Wagon". Kappale lisättiin musikaaliin viime hetkellä sen Broadwayn ensi-iltaa edeltävien Bostonin-näytösten aikana. Näytelmän pohjalta tehdyssä elokuvassa "Kultarynnäkön iloiset päivät" (1969) sen esitti Lee Marvin. Marvinin nauhoitus nousi Britannian singlelistan kärkeen maaliskuussa 1970.


title: Wand’rin’ Star

text: Juha Vainio on kääntänyt kappaleen suomeksi nimelle ”Toiset on luotuja kulkemaan”. Suomennoksen ovat äänittäneet muun muassa Ossi Ahlapuro, Tapio Rautavaara, Kai Lind, Jukka Raitanen, Kari Tapio ja Sielun Veljet.


title: Wand’rin’ Star

text: Levytyskapellimestari Markku Johansson on kertonut, että kappale oli Tapio Rautavaaralle poikkeuksellisen haastava, ja levylle kelpaava versio syntyi monien uusintaottojen ja nauhaleikkausten jälkeen. Kappale ilmestyi Rautavaaran albumilla "Muistoissain muuttumaton" vuonna 1971.


title: Artjom Vesjolyi

text: Artjom Vesjolyi (, oikea nimi "Nikolai Ivanovitš Kotškurov", Никола́й Ива́нович Кочку́ров; 29. syyskuuta 1899 Samara – 8. huhtikuuta 1938 Kommunarka) oli venäläinen neuvostokirjailija.


title: Artjom Vesjolyi

text: Artjom Vesjolyi syntyi köyhään perheeseen ja meni jo 14-vuotiaana ansiotöihin. Hän liittyi helmikuun vallankumouksen jälkeen bolševikkeihin ja osallistui puna-armeijan riveissä Venäjän kansalaissotaan. 1920-luvun alussa Vesjolyi opiskeli jonkin aikaa kirjallisuusinstituutissa ja Moskovan yliopistossa. Hän kuului Pereval-kirjailijaryhmään ja vuodesta 1929 lähtien Venäjän proletaarikirjailijoiden yhdistykseen.


title: Artjom Vesjolyi

text: Vesjolyi tunnetaan Venäjän kansalaissodan alkuvoimaisena kuvaajana, joka tyyliltään edustaa Boris Pilnjakin koulukunnan ”ornamentaalista” proosaa. Hänen pääteoksensa on kansalaissotaa kuvaava romaani "Rossija, krovju omytaja" (”Verellä huuhdeltu Venäjä”, 1924–1932). Kirjailija on laatinut myös Jermakin Siperian-valloituksesta kertovan historiallisen romaanin "Guljai, Volga!" (”Juokse, Volga!”, 1932).


title: Artjom Vesjolyi

text: 1930-luvun lopussa Vesjolyi joutui Stalinin vainojen uhriksi. Hänet pidätettiin lokakuussa 1937 ja teloitettiin syytettynä osallistumisesta vastavallankumouksellisen terroristijärjestön toimintaan. Vesjolyin maine palautettiin vuonna 1956.


title: Guanidiini

text: Guanidiini eli iminourea (CHN) on emäksinen typpipitoinen orgaaninen yhdiste. Yhdistettä muodostuu eliöissä muun muassa proteiiniaineenvaihdunnan tuotteena. Guanidiinia käytetään syntetisoitaessa muun muassa lääkeaineita.


title: Guanidiini

text: Guanidiinia muodostuu eliöissä aminohappojen, kuten arginiinin ja kreatiinin, sekä puriinien aineenvaihduntatuotteena. Huoneenlämpötilassa se on valkoista kiteistä ainetta, joka liukenee erittäin hyvin veteen ja poolisiin orgaanisiin liuottimiin. Kuumennettaessa guanidiinin vesiliuosta yhdiste hydrolysoituu hitaasti ureaksi. Guanidiini on voimakkaasti emäksistä. Esimerkiksi 25 massaprosenttia guanidiinia sisältävän vesiliuoksen pH-arvo on 13,5. Protonoituessaan guanidiini muodostaa guanidiniumionin (CHN), jonka rakennetta stabiloi resonanssi.


title: Guanidiini

text: Guanidiini ja guanidiniumkationi eivät ole kovin reaktiivisia. minkä vuoksi reaktiot tapahtuvat vain hyvin emäksisissä olosuhteissa. Guanidiinille tapahtuvia reaktioita ovat muun muassa alkylointi, asylointi ja erilaiset kondensaatioreaktiot. Väkevä typpihappo nitraa yhdisteen nitroguanidiiniksi.


title: Guanidiini

text: Guanidiinia valmistetaan syanamidista tai disyandiamidista ja ammoniakista tai ammoniumsuoloista. Näissä prosesseissa muodostuu guanidiniumsuoloja, joista guanidiini vapautetaan voimakkaan emäksen, kuten alkalimetallihydroksidin avulla. Eräitä guanidiinisuoloja voidaan valmistaa myös urean ja ammoniakin välisellä reaktiolla korkeassa paineessa. Tämän prosessin etuna on urean halpuus verrattuna syanamidiin ja disyandimaidiin. Muita yhdisteen valmistustapoja ovat muun muassa kalsiumsyanidin ja ammoniumjodidin reaktio tai syanogeenikloridin ja ammoniakin välinen reaktio.


title: Guanidiini

text: Guanidiinia käytetään monien orgaanisten yhdisteiden ja lääkeaineiden synteesien lähtöaineina. Tärkeimpiä reaktioita ovat heterosyklisiä yhdisteitä muodostavat kondensaatioreaktiot. Guanidiinista valmistetaan muun muassa 2-aminopyrimidiinijohdannaisia, puriinijohdannaisia, kuten metotreksaattia ja sulfonamideja, kuten sulfametatsiinia. Monissa reaktioissa käytetään guanidiinin suoloja, kuten guanidiinihydrokloridia, guanidiinikarbonaattia tai guanidiininitraattia. Guanidiinia voidaan käyttää myös muovien ja räjähteiden valmistuksessa sekä kumien vulkanointia kiihdyttävänä aineena.


title: Kommunarka

text: Kommunarka () on Sosenskojen kuntaan kuuluva taajama Moskovan Novomoskovskin hallintopiirissä Venäjällä. Se sijaitsee Kalugan maantien varrella neljän kilometrin päässä Moskovan kehätiestä. Taajaman lähellä on samanniminen Stalinin vainojen uhrien teloituspaikka ja hautausmaa.


title: Kommunarka

text: Paikalla sijainnut kartano toimi 1920–1930-lukujen vaihteesta lähtien OGPU:n ja NKVD:n päälliköiden maaseutuasuntona. Genrih Jagodan pidätyksen jälkeen vuonna 1937 sitä alettiin käyttää teloituspaikkana. FSB:n asiantuntijalautakunnan vuonna 1993 tekemän arvion mukaan Kommunarkaan on haudattu 10 000–14 000 vainajaa, joista alle 5 000 mainitaan nimeltä Memorial-järjestön laatimissa luetteloissa. Teloitettujen joukossa on lukuisia ulkomaalaisia poliitikkoja ja merkkihenkilöitä, muun muassa heinäkuussa 1941 siellä tuhottiin Mongolian koko hallitus. Moskovan seudun muita teloituspaikkoja olivat 1930–1940-lukujen vaihteessa Butovo (20 765 teloitettua) ja Donskoin luostarin lähellä sijaitseva uusi hautausmaa (muutama sata uhria).


title: Kommunarka

text: Kommunarkan hautausmaa siirtyi FSB:ltä Venäjän ortodoksisen kirkon hallintaan vuonna 1999. Vuonna 2007 sinne valmistui ortodoksinen kirkkorakennus.


title: Töölön sokeritehdas

text: Töölön sokeritehdas oli Helsingin Töölössä, nykyisen oopperatalon paikkeilla vuosina 1822–1965 toiminut sokeritehdas.


title: Töölön sokeritehdas

text: Sokerin valmistuksen Helsingissä aloitti Bernhard Manecke vuonna 1806 myöhemmin Kiseleffin talona tunnetussa rakennuksessa nykyisten Aleksanterin- ja Unioninkatujen kulmassa. Vuonna 1812 tehtaan osti venäläissyntyinen Feodor Kiseleff.


title: Töölön sokeritehdas

text: Keskellä kaupunkia, aivan Senaatintorin kulmalla sijainnut teollisuusrakennus kävi ajan mittaan ahtaaksi ja alettiin pelätä palovaaraa. Kun lisäksi tehtaan valitettiin levittävän ikäviä hajuja, se siirrettiin vuonna 1823 Töölöön Turkuun johtaneen maantien ja Töölönlahden väliselle alueelle, joka silloin oli vielä selvästi kaupungin ulkopuolella.


title: Töölön sokeritehdas

text: Feodor Kiseleffin kuoltua tehdasta ylläpitivät hänen perillisensä, kunnes he vuonna 1860 myivät sen varta vasten perustetulle osakeyhtiölle. Vuonna 1918 tehdas yhdistettiin silloin perustettuun Suomen Sokeri Osakeyhtiöön.


title: Töölön sokeritehdas

text: Vuosina 1839–1859 Töölön sokeritehdas oli ainoa Suomessa toiminut sokeritehdas.


title: Töölön sokeritehdas

text: Töölön sokeritehtaalla puhdistettiin muun muassa Kuubasta, Brasiliasta ja Jaavalta tuotua raakasokeria. Alun perin siitä valmistettiin toppasokeria, 1800-luvun lopulta lähtien myös palasokeria.


title: Töölön sokeritehdas

text: Sokeritehtaan tontti rajoittui etelässä Hesperian puistoon, lännessä Mannerheimintiehen ja pohjoisessa nykyiseen Helsinginkatuun. Idässä tontti ulottui alun perin Töölönlahden rantaan saakka, mutta vuonna 1938 sen rannan puoleisesta reunasta lohkaistiin maakaistale rantaa pitkin kulkevaa, Hakasalmen huvilan tienoilta lahden pohjoisrannalle saakka ulottuvaa jalankulku- ja pyörätietä varten.


title: Töölön sokeritehdas

text: Ennen sokeritehdasta paikalla oli ollut Kiseleffin huvila ja tiiliruukki. Tienoolla oli ollut teollisuutta jo 1600-luvulta saakka, ja tiilten ohella siellä oli tuotettu puutavaraa.


title: Töölön sokeritehdas

text: Sokeritehtaan ensimmäisen, vuonna 1823 valmistuneen rakennuksen suunnitteli Carl Ludvig Engel. Myöhemmin alueelle rakennettiin toistakymmentä muutakin rakennusta, joiden suunnittelijoina toimivat eri aikoina Theodor Höijer, Waldemar Aspelin, Runar Finnilä, Hugo Harmia ja Woldemar Baeckman. Varsinaisten teollisuusrakennusten lisäksi sinne rakennettiin varastorakennuksia sekä myös asuintaloja, joissa oli työsuhdeasuntoja sekä johtajille että työläisille. Asuinrakennuksista huomattavin oli Waldemar Aspelinin suunnittelema jugendtyylinen työläisten asuinrakennus kulmatorneineen. Lähes kaikki tehtaan työntekijät asuivat alueella.


title: Töölön sokeritehdas

text: Vuonna 1952 alueen reunaan, Mannerheimintien varteen valmistui Hugo Harmian ja Woldemar Baeckmanin suunnittelema Suomen Sokerin punatiilinen pääkonttorirakennus, joka ainoana sokeritehtaan aikaisista rakennuksista on alueella vielä jäljellä.. Sen edustalle pystytettiin vuonna 1956 Viljo Savikurjen veistos "Sokerityttö". Rakennuksen ulkoseinässä on vuonna 1997 paljastettu reliefillä varustettu muistolaatta, jossa kerrotaan suomeksi ja viroksi Viron varapääministerin Jüri Vilmsin kuolleen sokeritehtaan alueella 13. huhtikuuta 1918. Perinteisen käsityksen mukaan saksalaiset olisivat teloittaneet Vilmsin sokeritehtaalla Helsingin valtauksen yhteydessä. Historiantutkija Seppo Zetterberg on myöhemmin kyseenalaistanut tämän käsityksen.


title: Töölön sokeritehdas

text: Vuodesta 1901 lähtien alueelle johti pistoraide Töölönlahden eteläpuolella sijainneelta ratapihalta. Tämä Töölön sokeritehtaan rautatie oli alun perin kapearaiteinen, mutta muutettiin vuonna 1955 leveäraiteiseksi.


title: Töölön sokeritehdas

text: Töölön sokeritehdas lopetti toimintansa vuonna 1965, jolloin Suomen Sokerin uusi Kantvikin sokeritehdas aloitti toimintansa Kirkkonummella. Alue siirtyi kaupungin haltuun, ja jo samana vuonna sieltä purettiin kaikki muut rakennukset paitsi vuonna 1952 valmistunut pääkonttori.


title: Töölön sokeritehdas

text: Alvar Aallon laatiman keskustasuunnitelman mukaan aivan Töölönlahden rantaan, myös entiselle sokeritehtaan alueelle, olisi rakennettu rivi kulttuurirakennuksia. Suunnitelmaa ei koskaan sellaisenaan toteutettu, mutta Suomen kansallisoopperan uusi rakennus päätettiin sijoittaa alueelle, ei kuitenkaan kiinni rantaan. Pitkähkön kiistelyn jälkeen uutta oopperataloa alettiin rakentaa vasta vuonna 1986, ja se valmistui 1993.. Sitä ennen, jo vuonna 1972, oopperan ja Suomen Sokerin pääkonttorin väliin oli rakennettu "Sakkaroosi"-niminen, alkujaan vakuutusyhtiö Pohjalle kuulunut toimistotalo. Oopperatalon valmistuessa sen eteläpuolelle jäänyt, pitkään tyhjillään ollut tontin osa taas liitettiin osaksi Hesperian puistoa. Vuonna 1952 valmistuneen Suomen Sokerin entisen pääkonttorin lisäksi sokeritehtaasta on jäljellä vain osa rantatien puoleista tiilimuuria.


title: On the Midnight Wire

text: On the Midnight Wire on suomalaisen ska/reggae-yhtyeen The Capital Beatin järjestyksessä toinen studioalbumi. Albumin julkaisi Stupido Records 6. huhtikuuta 2011. Levy nousi Suomen viralliselle albumilistalle viikolla 17/2011 sijoittuen sijalle 17 ja viihtyen tulevien viikkojen aikana listalla yhteensä seitsemän viikon ajan. Levy myös sijoittui sijalle 19. Rumban vuoden 2011 albumilistalla.


title: On the Midnight Wire

text: Singlekappaleella "Sweet, Sweet" on mukana maailmankuulu kuoro Soweto Gospel Choir, joka on aiemmin tehnyt yhteistyötä mm. Red Hot Chili Peppersin, Aretha Franklinin, Celine Dionin ja Diana Rossin kanssa.


title: Tomb Raider (videopeli)

text: Tomb Raider on Core Designin kehittämä ja Eidos Interactiven julkaisema toimintaseikkailupeli. Peli on "Tomb Raider" -pelisarjan ensimmäinen osa. "Tomb Raider" julkaistiin 1996 Sega Saturnille, jota seurasi pian MS-DOS- ja PlayStation-versiot. Pelissä pelataan Lara Croft -nimisellä brittiläisellä naisarkeologilla, joka metsästää kadonneita artefakteja ja selvittää muinaisen Atlantiksen salaisuutta. Pelistä tuli kriitikko- ja myyntimenestys.


title: Tomb Raider (videopeli)

text: Pelistä on julkaistu "" uusintaversio.


title: Tomb Raider (videopeli)

text: Tarina alkaa esinäytöksellä New Mexicon autiomaassa Yhdysvalloissa. Los Alamosissa tehty ydinkoe paljastaa aavikon alle hautautuneen muinaisen esineen, josta ilmestyy hahmo. Tarina siirtyy nykypäivän Intiaan, jossa Lara tapaa kalkuttalaisessa hotellissa amerikkalaisen Larson Conwayn, joka on varakkaan Natla Technologies -yhtiön omistajan Jacqueline Natlan palkkalistoilla. Lara lähtee Natlan pyynnöstä Perun vuoristoon etsimään Qualopecin kadonnutta hautaa ja mysteeristä artefaktia nimeltä Scion. Lara löytää Qualopecin haudan ja etsimänsä artefaktin, minkä jälkeen Larson ilmestyy ja hyökkää Laran kimppuun. Lara torjuu Larsonin ja saa selville, että hänen löytämänsä artefakti on ainoastaan osa Scionia, ja että Natla on palkannut Pierre Dupont -nimisen ranskalaisen etsimään muut osat.


title: Tomb Raider (videopeli)

text: Lara murtautuu Natla Technologies -rakennuksessa sijaitsevaan Natlan toimistoon ja löytää keskiaikaisen munkin päiväkirjan. Päiväkirjasta selviää, että Kreikassa sijaitsevan luostarin syvyyksissä sijaitsee Tihocanin hauta, joka oli yksi muinaisen Atlantiksen kolmesta hallitsijasta, ja seuraava osa Scionista. Lara matkustaa Kreikassa sijaitsevaan luostariin ja laskeutuu sen alla sijaitsevan maanalaisen kompleksin läpi joutuen ajoittain Pierren hyökkäämäksi. Lara löytää lopulta Tihocanin haudan ja seuraavan artefaktin, ja tappaa Pierren tulitaistelussa. Lara yhdistää Scionin osat, jonka seurauksena hän näkee näyn muinaisen Atlantiksen kolmesta hallitsijasta Scioneineen. Yksi hallitsijoista yrittää luoda mutanttirodun, mutta kaksi muuta hallitsijaa vangitsevat tämän ja vievät hänen Scioninsa. Atlantikseen iskeytyy tulipallo, jonka seurauksena sivilisaatio tuhoutuu ja Scionin osat hajautuvat ympäri maailmaa. Yksi niistä lentää Egyptiin, Laran seuraavaan kohteeseen.


title: Tomb Raider (videopeli)

text: Lara matkustaa Egyptiin ja laskeutuu Khamoonin kaupungissa sijaitsevaan temppelikompleksiin. Lara taistelee aikaisemmin näyssä näkemiänsä mutantteja vastaan ja tappaa Larsonin tulitaistelussa. Lara löytää lopulta viimeisen artefaktin, mutta poistuessaan temppelikompleksista joutuu Natlan kätyreiden väijyttämäksi ja joutuu luovuttamaan löytämänsä Scionin osat Natlalle. Natla käskee kätyrinsä tappamaan Laran, mutta Lara karkaa hyppäämällä rotkon pohjalla virtaavaan jokeen. Lara piiloutuu Natlan veneeseen, joka vie heidät etäiselle saarelle, jossa Natlan palkalliset ovat paljastaneet osan Atlantiksen suuresta pyramidista. Lara löytää tiensä pyramidin uumenissa sijaitsevaan kammioon, jossa Scionin osat ovat sulatettuna yhteen voimanlähteeksi. Koskettuaan siihen Lara näkee toisen näyn, jossa selviää, että Natla oli Atlantiksen hallitsija, joka petti kanssahallitsijansa Qualopecin ja Tihocanin käyttämällä väärin valtaansa. Rangaistukseksi Natla lukittiin kehittyneeseen vankilaan, joka ilmestyi esiin Los Alamoksen ydinkokeen seurauksena.


title: Tomb Raider (videopeli)

text: Natla saapuu kammioon ja kohtaa Laran. Selviää, että saatuaan artefaktit haltuunsa Natla yrittää palauttaa entisen valtansa luomalla mutanttiarmeijan. Lara yrittää keskeyttää prosessin ampumalla Scionia, mutta Natla estää tämän tönäisemällä Laraa, jonka seurauksena molemmat lentävät reunan yli. Natla katoaa syvyyksiin, mutta Lara onnistuu tarttumaan alempana sijaitsevaan kielekkeeseen ja kohtaa Natlan luoman jättimäisen mutanttihirviön. Tapettuaan hirviön Lara tuhoaa Scionin ja yrittää paeta sortuvasta pyramidista. Laran suunnatessa ulos hän kohtaa Natlan, joka on tällä kertaa mutatoitunut ja siivekäs, ja tappaa tämän lopputaistelussa. Laran paetessa saarelta Natlan veneellä pyramidi räjähtää ja saari häviää mereen.


title: Tomb Raider (videopeli)

text: Pelin kehitystyö aloitettiin 1993. Pelin kehitti Core Designin kuuden hengen työryhmä, mukaan lukien Toby Gard, joka kehitti pelin päähahmon naisarkeologi Lara Croftin. Gard kertoo haastattelussa suunnitelleensa Laran tilalle aluksi mieshahmoa, mutta naishahmo toimi lopulta paremmin. Päähahmo Lara Croft tunnettiin aluksi nimellä Laura Cruise. Tarinan muotoutuessa ja myös markkinointisyistä hahmosta tehtiin enemmän englantilaisempi, ja nimi muutettiin lopulliseen muotoon Lara Croft.


title: Claes Purjo

text: Bror Claes Purjo (1918 – 27. maaliskuuta 1996 Helsinki) oli suomalainen toimitusjohtaja ja SS-vapaaehtoinen, joka oli mukana 1944–1946 Suomessa toimineessa saksalaismielisessä vastarintaliikkeessä.


title: Claes Purjo

text: Purjo liittyi kesällä 1941 suomalaiseen SS-vapaaehtoispataljoonaan, jossa hän yleni SS-Obersturmführeriksi. Purjo jäi Saksaan jälkikomennukselle vielä sen jälkeen, kun suomalainen SS-pataljoona oli kotiutettu kesäkuun alussa 1943. Hän oli ensin "SS-Verbindungstelle Finnlandin" huoltotoimiston palveluksessa ja siirtyi keväällä 1944 Berliiniin SS-Hauptamtin Verbindungsstelle Finnlandin tehtäviin. Saksalaismielisellä ja kansallissosialismia kannattaneella Purjolla oli hyvät välit Saksan poliittiseen ja sotilaallisen johtoon. Valpon vuonna 1945 tekemän selvityksen mukaan Purjo oli sanonut Suomen tehtyä aselevon syyskuussa 1944 olevansa ainoa Suomen virallinen edustaja Saksassa.


title: Claes Purjo

text: Purjo kuului myös Berliinissä oleskelleiden suomalaisten perustaman saksalaismielisen Suomi-liiton johtoon yhdessä amiraali Gustav von Schoultzin, vapaaherratar Ruth Munckin ja professori Johannes Öhquistin kanssa.


title: Claes Purjo

text: Lokakuun alussa 1944 Lapin sodan aikana Purjo ja SS-Hauptsturmführer Jouko Itälä saapuivat Norjan kautta Rovaniemelle värväämään saksalaisten vangeiksi joutuneita suomalaisia sotilaita SS-joukkoihin. Purjo järjesteli myös värväystoimintaa Suomessa ja hän suunnitteli myös sabotaasitoiminnan aloittamista täällä. Purjo oli lisäksi Berliinistä käsin toimineen Vapaan Suomen radion kuuluttajana syksyllä 1944. Sodan loppuvaiheissa keväällä 1945 Purjo pakeni Saksasta Norjaan. Hänet pidätettiin Norjassa, mutta hän onnistui karkaamaan ja siirtyi Ruotsiin.


title: Claes Purjo

text: Myöhemmin Purjo palveli Ranskan muukalaislegioonassa Pohjois-Afrikassa ja Indokiinassa 1946–1950. Sodan jälkeen Valpo epäili Purjoa ja kahta muuta entistä SS-miestä, Kaj Laurellia ja Unto Parvilahtea, maanpetoksesta, mutta maasta poistunut Purjo saatiin kuulusteltavaksi vasta 1950.


title: Claes Purjo

text: Palattuaan Suomeen Purjo toimi Keskinäinen vakuutusyhtiö Aarni-Liikenteen ja Yksityisyrittäjäin vakuutusyhtiön toimitusjohtajana.


title: Jouko Itälä

text: Jouko Kauko Itälä (21. joulukuuta 1916 Mäntsälä – 20. heinäkuuta 1990 Helsinki) oli suomalainen toimitusjohtaja ja talousneuvos. Hän oli sodan aikana SS-vapaaehtoinen joka oli mukana 1944–1945 Suomessa toimineessa saksalaismielisessä vastarintaliikkeessä.


title: Jouko Itälä

text: Itälän vanhemmat olivat maatalousteknikko Juho Artturi Itälä ja Aino Maria Haikkola. Hän pääsi ylioppilaaksi 1937 ja valmistui valtiotieteen maisteriksi Helsingin yliopistosta 1956.


title: Jouko Itälä

text: Itälä liittyi kesällä 1941 suomalaiseen SS-vapaaehtoispataljoonaan jossa hän yleni SS-Hauptsturmführeriksi. Itälä toimi vuodesta 1942 Saksassa kouluttajana ja hän jäi sinne vielä senkin jälkeen kun suomalainen SS-pataljoona kotiutettiin kesäkuun alussa 1943. Suomen irtauduttua sodasta syyskuussa 1944 Itälä olisi halunnut palata Suomeen mutta hänet määrettiin SS-Nord-divisioonan yhteysupseeriksi Pohjois-Suomeen.


title: Jouko Itälä

text: Lokakuun alussa 1944 Lapin sodan aikana Itälä ja SS-Untersturmführer Claes Purjo saapuivat Norjan kautta Rovaniemelle värväämään saksalaisten vangeiksi joutuneita suomalaisia sotilaita SS-joukkoihin. Suomalaisia saatiin värvättyä noin 70 ja heitä koulutettiin Kongsvingerin pikkukaupungin linnoituksessa Norjassa. Itälä toimi komppanian vahvuisen joukon johtajana. Osa värvätyistä lähetettiin koulutukseen Saksaan. Saksan antauduttua toukokuussa 1945 Itälä joutui norjalaisten vangiksi.


title: Jouko Itälä

text: Itälä oli vangittuna Norjassa aina kevääseen 1946 saakka jolloin hän pääsi palaamaan Suomeen. Suomessa Itälä tuomittiin oikeudessa 14 kuukaudeksi kuritushuoneeseen, ja tämän rangaistuksen hän suoritti Turun lääninvankilassa.


title: Jouko Itälä

text: Itälä oli "Vallilan puutavara Oy":n konttoripäällikkönä 1951–1956, Kosan Oy:n hallinnollisena päällikkönä 1957–1958 sekä Oy Sanitol Ab:ssä varatomitusjohtajana 1958–1968 ja toimitusjohtajana vuodesta 1968. Hän oli myös Cederroth Oy:n (entinen Sanitol) hallituksen jäsenenä vuodesta 1978. Itälä sai talousneuvoksen arvon 1977.


title: Jouko Itälä

text: Jouko Itälä oli naimisissa vuodesta 1942 Eila Tellervo Juurisen kanssa. Ministeri Jaakko Itälä on Jouko Itälän nuorempi veli. Jouko Itälä on myös kansanedustaja Ville Itälän setä.


title: Rakkautta ennen keskiyötä

text: Rakkautta ennen keskiyötä ("Before Midnight") on vuonna 2013 ensi-iltansa saanut Richard Linklaterin ohjaama yhdysvaltalainen romanttinen draamaelokuva. Elokuva on jatko-osa elokuville "Rakkautta ennen aamua" (1995) ja "Rakkautta ennen auringonlaskua" (2004). Elokuvan pääosissa nähdään aiempien osien tapaan Ethan Hawke ja Julie Delpy.


title: Wesley Koivumäki

text: Wesley Koivumäki on porvoolainen trubaduuri ja laulaja, joka on julkaissut yhden pitkäsoiton Okay-levymerkin alla.


title: Mara Salminen

text: Martti Tapio ”Mara” Salminen (s. 1964 Imatra) on suomalainen muusikko, opettaja ja tuottaja. Hän on soittanut muun muassa yhtyeissä Stressi, Kauko Röyhkä Combo, Wilma ja CMX sekä toiminut muun muassa Zen Cafén albumien tuottajana. Vuonna 2003 hän ja Zen Cafén solisti Samuli Putro olivat ehdolla Jussi-palkinnon saajaksi sävellettyään musiikin elokuvaan "Menolippu Mombasaan".


title: Lawrence G. Rawl

text: Lawrence G. Rawl (4. toukokuuta 1928 Lyndhurst, New Jersey – 14. helmikuuta 2005 Fort Worth, Texas) oli yhdysvaltalainen yritysjohtaja, joka toimi Exxonin puheenjohtajana ja toimitusjohtajana. Hänen uransa Exxonissa oli pitkä, ja hänen hallintokautenaan yritys muun muassa vähensi toimintakulujaan ja siirsi päämajansa Texasin Irvingiin. Exxonin säiliöalus "Exxon Valdez" joutui 1989 öljyonnettomuuteen, josta vuoti mereen miljoonia litroja öljyä. Exxonia ja Rawlia syytettiin hitaasta reagoinnista onnettomuuteen.


title: Lawrence G. Rawl

text: Lawrence Rawl syntyi vuonna 1928 kuusilapsisen perheen viidentenä lapsena. Hän liittyi toisen maailmansodan lopulla Yhdysvaltain merijalkaväkeen. Sodan jälkeen hän opiskeli Oklahoman yliopistossa ja valmistui öljyteknologian alalta vuonna 1952. Valmistumisensa jälkeen Rawl työskenteli Etelä-Texasissa Exxonin edeltäjän Humble Oilin porausinsinöörinä.


title: Lawrence G. Rawl

text: Rawlin ura Exxonissa oli pitkä. Vuonna 1960 hänet siirrettiin New Yorkiin yrityksen tuotanto-osastolle. Hän sai jatkuvasti lisää kansainvälistäkin vastuuta Exxon USA:ssa ja Esso Europessa, jonka varatoimitusjohtajaksi hänet valittiin vuonna 1980. Rawl palasi New Yorkiin 1980, kun hänet valittiin Exxon Corporationin toimialajohtajaksi. Vuonna 1985 hänestä tuli Exxonin hallintoneuvoston puheenjohtaja ja 1987 hallituksen puheenjohtaja ja toimitusjohtaja.


title: Lawrence G. Rawl

text: Rawl toimi Exxonin johdossa vuoteen 1993. Hänen hallintoaikanaan Exxon vähensi toimintojaan ja toimintakulujaan, kun se myi tytäryhtiöitään, sulki huoltoasemia ja muutti päämajansa Manhattanilta Texasin Irvingiin. Yritys laajensi kuitenkin kemiallisia toimintojaan ja öljy- ja kaasuvarantojaan Afrikassa ja Aasiassa.


title: Lawrence G. Rawl

text: Rawlin aika toimitusjohtajana muistetaan erityisesti Exxonin säiliöaluksen "Exxon Valdezin" öljyonnettomuudesta, kun miljoonia litroja öljyä vuosi arvokkaaseen meriekosysteemiin Alaskan Prince William Sound -lahdessa. Maaliskuussa 1989 tapahtunut onnettomuus tappoi kymmeniätuhansia lintuja ja merieläimiä ja ajoi tuhansia kalastajia työttömäksi. Monien kommentoijien mukaan Exxonilla kesti liian kauan reagoida onnettomuuteen; Rawl itse kommentoi ensimmäisen kerran onnettomuutta julkisesti vasta noin viikon päästä ja vieraili onnettomuuspaikalla vasta kolme viikkoa onnettomuuden jälkeen. Esimerkiksi Yhdysvaltain ympäristönsuojeluviraston silloisen johtajan William K. Reillyn mukaan Rawlin toiminta oli malliesimerkki siitä, miten yritys ei saisi hoitaa viestintää itse tekemänsä virheen jälkeen.


title: Lawrence G. Rawl

text: Rawl jäi eläkkeelle 1993 työskenneltyään Exxonilla 41 vuoden ajan. Häntä seurasi Exxonin johdossa Lee Raymond. Rawl kuoli vuonna 2005 Fort Worthissa Alzheimerin taudin komplikaatioihin.


title: Lawrence G. Rawl

text: Rawl oli kahdesti naimisissa: hänen ensimmäinen vaimonsa oli Betty E. Rawl ja toinen vaimonsa Gail Williamson Rawl. Hän sai yhteensä neljä lasta, kaksi poikaa ja kaksi tyttöä. Rawlin ensimmäinen vaimo ja yksi poika kuolivat ennen kuin Rawl itse.


title: Tomáš Dlabaja

text: Tomáš Dlabaja (s. 13. lokakuuta 1983 on tšekkiläinen suunnistuksen maailmanmestari. Hän edustaa seuratasolla suomalaista Rajamäen Rykmenttiä.


title: Tomáš Dlabaja

text: Dlabaja juoksi aloitusosuuden Tšekin viestijoukkueessa vuoden 2012 maailmanmestaruuskilpailuissa joukkueen yllättäen voittaessa ensimmäistä kertaa maan historiassa miesten viestin maailmanmestaruuden.


title: Jan Šedivý

text: Jan Šedivý (s. 7. elokuuta 1984 Praha) on tšekkiläinen suunnistuksen maailmanmestari. Hän on edustanut seuratasolla muun muassa ruotsalaista Stora Tuna OK:ta ja norjalaista Halden SK:ta


title: Jan Šedivý

text: Šedivý juoksi toisen osuuden Tšekin viestijoukkueessa vuoden 2012 maailmanmestaruuskilpailuissa joukkueen yllättäen voittaessa ensimmäistä kertaa maan historiassa miesten viestin maailmanmestaruuden. Vuoden 2016 EM-kilpailuissa hän kuului pronssia saavuttaneeseen viestijoukkueeseen. Henkilökohtaisilla matkoilla Šedivý on parhaimmillaan sijoittunut MM-kilpailuissa yhdeksänneksi ja EM-kilpailuissa kuudenneksi. Nuorten MM-kilpailuissa hän saavutti viestihopeaa vuonna 2004.


title: Toni Vesala

text: Toni Vesala (s. 29. tammikuuta 1992) on suomalainen jalkapalloilija. Pelipaikaltaan hän on hyökkääjä, mutta pystyy pelaamaan myös keskikenttäpelaajana. Vesala edustaa Pallokerho Keski-Uusimaata ja on aiemmin pelannut FC Santa Clausissa, Rovaniemen Palloseurassa sekä PS Kemin riveissä. Veikkausliiga-debyyttinsä hän teki RoPSin paidassa 29. kesäkuuta 2011 ottelussa FF Jaroa vastaan.


title: Antti Hukka

text: Antti Hukka (s. 9. syyskuuta 1987 Lahti) on suomalainen jalkapalloilija, joka edustaa Kakkosessa pelaavaa FC Lahti Akatemiaa. Hän on pelipaikaltaan vasen laitapuolustaja.


title: Antti Hukka

text: Hukka on pelannut myös FC Lahden riveissä ja debytoinut Veikkausliigassa 22. huhtikuuta 2012 ottelussa Vaasan Palloseuraa vastaan.


title: Suomupääherttu

text: Suomupääherttu ("Hypergerus atriceps") eli aimemalta nimeltään siniperuukkikerttu on herttujen heimoon kuuluva varpuslintu.


title: Suomupääherttu

text: Suomupääherttua tavataan Länsi- ja Keski-Afrikassa. Sitä on kuvattu harvinaisesta yleiseksi, ja sen kannankehitys on vakaa. Laji on luokiteltu elinvoimaiseksi.


title: Eminia

text: Eminia ("Eminia lepida")eli aiemmalta nimeltään peruukkikerttu on herttujen heimoon kuuluva varpuslintu.


title: Eminia

text: Eminiaa tavataan Itä-Afrikan keskiosissa. Sitä on kuvattu harvinaisesta yleiseksi. Sen kannankehitys on vakaa, ja se on luokiteltu elinvoimaiseksi.


title: Jokiapali

text: Jokiapali ("Apalis thoracica") on herttujen heimoon kuuluva varpuslintu.


title: Jokiapali

text: Jokiapalia tavataan Afrikan etelä- ja kaakkoisosissa. Sen on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi.


title: Robin Saastamoinen

text: Robin Saastamoinen (s. 22. kesäkuuta 1993 Mäntsälä) on suomalainen jalkapalloilija. Pelipaikaltaan hän on hyökkääjä ja hän pelaa FC Kuusysin riveissä. Aiemmin Saastamoinen on pelannut myös Lahden Reippaan ja FC Lahden riveissä. Veikkausliiga-debyyttinsä hän teki FC Lahden paidassa 29. huhtikuuta 2012 pelatussa ottelussa FC Interiä vastaan.